open-index/open-wikipedia-markdown huggingface dataset:
大角咀

**大角咀**，又名**大角嘴**，假香港九龍旺角之西，界塘尾道，屬油尖旺區。食肆林立，以豬骨煲名世。民素貧，素多陋屋古宅者，又多印度、巴基斯坦裔。

清時大角咀，油麻地，深水埔，同曰九龍三群居處者（見鄭寶鴻書《九龍街道百年》），尤以大角咀為甚，有福全鄉為證。今福全鄉古村已改建矣，惟立洪聖廟為證。英夷竊九龍後築船塢於大角咀西側，運百年後廢之，立大同新邨。華人多有此處立工坊者，今可見工坊之痕跡。

近年巿區重建，大角嘴有望改觀矣。

## 往來
要道：
* 西九龍走廊
* 西九龍通道
* 深旺道
* 大角咀道
* 櫻桃街

港鐵：
* 東涌轍：奧運驛

義輿：
* 九巴、新巴、城巴、越海廂車、逾界廂車、夜行義駕
* 綠御車
* 綠夜行義駕
維多利亞港

**維多利亞港**，略稱**維港**，香港之良港也。間港島、九龍。合美國三藩市灣、巴西里約熱內盧港二者，並稱天然良港。維港兩岸，樓宇林立，于夜而尤美，是香港之勝景也。
顧太清

**顧太清**，清滿洲鑲藍旗人。本西林覺羅氏，名**鄂春**。後易姓**[[顧氏|顧]]**，名**春**。字**梅仙**，又字**子春**。道號**太清**，晚號**雲槎外史**，向以**太清春**、**太清西林春**、**雲槎外史**自署。嘉慶四年正月初五生。

太清以詩入事，以詞言情。本色有三：一曰文精、筆工，少用典，用情至深。二曰形神、景情、事理者，由表及裏，以小見大，渾然合一。三曰不泥尖巧，獨求布局與靈氣。以《天遊閣集》、《東梅漁歌》、《紅樓夢影》諸詩詞及小說傳世。其詞與納蘭性德並稱。光緒三年十一月初三卒。
北貝孔斯菲爾德 (維多利亞州)

**北貝孔斯菲爾德**，澳大利亞維多利亞之鎮也。處墨爾本市東南五十一公里，北瀕丹甸隆山，南鄰貝孔斯菲爾德，方八百公里，口三千餘。今屬卡甸尼亞郡，有數公路經此，鄰卡甸尼亞水庫。

## 它典

* 卡甸尼亞郡府
仡佬族

**仡佬族**，中國西南之族也。散居黔桂滇山地，口四十三萬八千。民淳樸，世務農。耐勞驍勇，嘗于明嘉靖間投軍抗倭，立功于王江涇之戰。
貝孔斯菲爾德 (維多利亞州)

**貝孔斯菲爾德**，澳大利亞維多利亞之鎮也。處墨爾本市東南四十八公里，方六百公里，口二萬餘。今屬卡甸尼亞郡，有鐵道經此，卡西醫院鄰其火車站，南墨市之民多產子於斯。

## 它典

* 卡甸尼亞郡府 
*貝孔斯菲爾德城鎮介紹
溫度換算

**溫度**者，冷熱之計量也，簡曰**溫**，蓋泰西詞耳。今多衡以三制，曰開氏（注︰或曰卡氏），曰攝氏，曰華氏。開氏者，準以極寒之況；攝氏者，準以冰水之態；華氏者，準以冰融、水沸之勢。故欲較之，必行換算。

## 基準對照
*極寒之溫：開氏〇度；攝氏零下二百七十三又百分之十五度；華氏零下四百五十九又百分之六十七度。
*冰水之溫：開氏二百七十三又百分之十五度；攝氏〇度；華氏三十二度。
*人體之溫：開氏三百一十又百分之十五度；攝氏三十七度；華氏九十八又百分之六度。
*水沸之溫：開氏三百七十三又百分之十五度；攝氏一百度；華氏二百一十二度。

## 開氏溫度
*攝氏易開氏之法：置攝氏度數，合以二百七十三又百分之十五，即可得。
*華氏易開氏之法：置華氏度數，合以四百五十九又百分之六十七，以所得乘九分之五，即可得。

## 攝氏溫度
*開氏易攝氏之法：置開氏度數，減以二百七十三又百分之十五，即可得。
*華氏易攝氏之法：置華氏度數，減以三十二，以所得乘九分之五，即可得。

## 華氏溫度
*開氏易華氏之法：置開氏度數，以九分之五乘之，所得減以四百五十九又百分之六十七，即可得。
*攝氏易華氏之法：置攝氏度數，以五分之九乘之，所得合以三十二，即可得。

## 它典
*溫度換算表
南充市

**南充市**，川北要邑也。境多丘陵，渝水穿城而過。夏濕熱，冬陰潮，口七百萬餘。古來出黃柑，號稱果城。果州綾享譽海外。《三國志》成書在萬卷樓，至今仍見。
## 沿革
巴國故都也，後為秦閬中縣。漢五年，析閬中置安漢縣，以報紀信捨身安漢。初平元年為巴郡治。建安六年巴郡更名巴西，遷治閬中。隋開皇十八年以在漢充國縣南，更名南充。唐屬果州。宋起屬順慶府。民國初為嘉陵道治，後廢道制，屬四川省。一九五零年置專區，領周圍數縣，故縣境改市，其後多變。一九九三年改今制，舊市即今三區焉。

## 政區

市治在順慶區，下轄三區五縣，代管一市。

三區曰順慶、高坪、嘉陵；五縣曰南部、西充、營山、儀隴、蓬安；閬中市屬省，以南充代管。

## 它典
*南充市官府 

分類:四川省區劃
陳壽

**陳壽**字**承祚**，漢巴西安漢人也。

壽少好學，師事同郡譙周，仕蜀為觀閣令史。宦人黃皓專弄威權，大臣皆附之，獨壽不為之屈，由是屢被譴黜。

及蜀為魏滅，入仕魏。晉司空張華愛其才，舉為孝廉，除佐著作郎，出補陽平令。撰《蜀相諸葛亮集》，奏之。除著作郎，領本郡中正。撰魏吳蜀《三國志》，凡六十五篇。夏侯湛時著《魏書》，見壽所作，便壞己書而罷，其為時所重如此。

張華將舉壽為中書郎，荀勖忌華而疾壽，遂諷吏部遷壽為長廣太守，壽以母老不就。杜預將之鎮，復薦之於帝，由是授御史治書。後數歲，起為太子中庶子，未拜。壽又撰《古國志》五十篇、《益都耆舊傳》十篇，餘文章傳於世。

壽與王崇、壽良、李宓、李驤、杜烈同入京洛，為二州標俊。五子情好未必能終。惟崇獨以寬和，無所彼此。

元康七年病卒，時年六十五。
## 評
*譙周嘗謂壽曰：「卿必以才學成名，當被損折，亦非不幸也。宜深慎之。」
*時人稱壽善敘事，有良史之才。
*張華謂壽曰：「當以《晉書》相付耳。」
*梁州大中正、尚書郎范頵等上表曰：「昔漢武帝詔曰：『司馬相如病甚，可遣悉取其書。』使者得其遺書，言封禪事，天子異焉。臣等案：故治書侍御史陳壽作《三國志》，辭多勸誡，明乎得失，有益風化，雖文豔不若相如，而質直過之，願垂採錄。」
## 據
*《晉書·列傳第五十二·陳壽傳》
張靖

**張靖**者，漢廣陵人，紘子也。紘還吳，道病困，留靖箋曰：「自古有國有家者，鹹欲修德政以比隆盛世，至於其治，多不馨香。非無忠臣賢佐暗於治體也，由主不勝其情，弗能用耳。夫人情憚難而趨易，好同而惡異，與治道相反。《傳》曰：『從善如登，從惡如崩』，言善之難也。人君承奕世之基，據自然之勢，操八柄之威，甘易同之歡，無假取於人；而忠臣挾難近之術，吐逆耳之言，其不合也，不亦宜乎！則有釁，巧辯緣間，眩於小忠，戀於恩愛，賢愚雜錯，長幼失敘，其所由來，情亂之也。故明君悟之，求賢如飢渴。受諫而不厭，抑情損欲，以義割恩，上無偏謬之授，下無希冀之望。宜加三思，含垢藏疾，以成仁覆之大。」孫權觀之，流淚不止。

## 據

*《三國志·吳書·張嚴程闞薛傳》
秦松

**秦松**字**文表**，漢廣陵人也。與同郡人張紘並見侍於孫策，參與謀謨，隨擊劉勳、黃祖。建安七年，曹操新破袁紹，下書責孫權質任子，權召議，而張昭、秦松猶而不決，及操南征，松同昭諫權迎曹，不得，會劉備入荊，權乘飛雲大船，與秦松同張昭、魯肅等十餘人共追送之，大宴會敘別。然曹操之敗，張昭、秦松等為權責曰：「子布、文表諸人，各顧妻子，挾持私慮，深失所望。」，後早卒。

## 據

*《三國志·吳書八·張嚴程闞薛傳》
陳端

**陳端**字**子正**，漢廣陵人也。

端與紘同郡，並見侍於孫策，參與謀謨。早卒。

## 據

*《三國志·吳書八·張嚴程闞薛傳》
成都雙流國際機場

**成都雙流國際機場**，或謂**雙流機場**，處成都市郊之雙流縣北，去其市西南十六公里。來往客貨居西南之首，中國之五，天下第四十四。

## 史
成於一九三八年，本名**雙桂寺機場**，務抗戰之用，戰後乃易民用。復擴建，今通異國地二十有一，中國地六十有九耳。

## 參
* 成都市

## 它典
* 雙流國際機場官址
印度尼西亞

**印度尼西亞**，簡稱**印尼**，國在南海之南。都雅加達，東臨太平洋，西眺印度洋。方三十萬又九千九百八十八畝，口兩億四千萬。屬熱帶雨林氣候，終年如夏。民多信回教、語南島言，亦有華人。

## 地方
舉國凡廿九省、四特區、一京畿特區，茲列如下：

## 註
漢孝安皇帝

**漢孝安皇帝**諱**祜**，肅宗故太子清河王慶子也，母左小娥，永元六年生。延平元年孝殤早夭，鄧太后以孝和長子平原王勝有痼疾，遂立故太子子為嗣。時年十三，鄧太后權佐助聽政，實國事一決於鄧氏。既為人主，尊父為孝德皇。

鄧氏以竇氏孤而亡，故聯閹寺而得存。帝既長，而未得親政，至永寧二年鄧太后崩，帝詔滅鄧氏，始自為天子。鄧氏雖亡，而后族閻氏干政不息。帝雖持國柄，終日玩樂，朝政日敗。

安帝之世，災異頻仍，羌人侵於西京，竟於漢末；杜預起於田野，為禍十年。漢德日衰。

延光四年，崩於南陽巡狩間，年僅卅二。葬恭陵。遺子一名保，閻皇后廢之，改立濟北惠王子北鄉侯懿為皇帝。二百日崩，復立保為皇帝。

嘗立廟號**恭宗**，初平間除。

## 家屬

*父 漢清河孝王 慶
*母 左小娥
*養母 漢和熹皇后

*妻 漢安思皇后
*妻 宮人李氏
**子 漢孝順皇帝 保
營山縣

**營山縣**在中國四川南充東境，巴、渝二水之間，成達鐵路橫縣中。自古宜農桑，多出美果。方千六百三十三公里，有田五十四萬畝，口九十四萬餘。
## 沿革
古巴國地。秦漢屬郡。唐武德四年置朗池縣，宋大中祥符五年，以縣城周圍山丘如營壘，更名營山。元至元二十年併鄰縣，至今不革。近年力營新城，頗有成。
## 政區
縣治在朗池鎮。下分十九鎮、四十三鄉。

其十九鎮：朗池、駱市、小橋、雙流、回龍、東升、黃渡、老林、靈鷲、消水、新店、綠水、三興、木椏、星火、蓼葉、西橋、綠井、城南。

共四十三鄉：明德、合興、柏林、封竇、三元、孔雀、悅中、六合、福源、清水、木頂、大廟、茶盤、湧泉、安化、高碼、青山、增產、四喜、鹽井、柏坪、清源、通天、陡坑、普嶺、金堂、七澗、太蓬、安固、法堂、雙溪、沿碼、玲瓏、鐵頂、帶河、聯升、涼風、文殊、龍伏、雙林、琵琶、豐產、濟川。
## 據
*營山縣政府 
分類:四川省區劃
漢少帝懿

**漢少帝懿**，肅宗中子濟北惠王子也，初封北鄉侯。延光四年孝安崩，閻皇后不立帝子保，改以懿為皇帝，自為太后，封保為濟陰王。自是閻氏聯宦者江京專擅國政。

在位二百餘日崩。孫程等誅京及閻氏，立濟陰王保為皇帝。

## 家屬

*父 漢濟北惠王 壽
*母 不載
*養母 漢安思皇后
漢孝平王皇后

**漢孝平王皇后**，父王莽。莽欲從霍光故事，以女為后。太皇太后初意不欲，後不得已許之。元始三年，王太皇太后令長樂宮少府、宗正、尚書令納采，三公以下皮弁素積告宗廟，次年迎於王家，自上林苑延壽門入未央宮前殿受拜，成禮為漢平帝皇后，時年九歲。

五年，帝為莽弒，立孺子嬰，尊王皇后為皇太后。莽罷漢政，后為定安公太后，惡莽之所為，常稱病不會。莽憂之，欲擇人改嫁，改封**黃皇室主**，命世族詣問疾。后忿怒，笞鞭其旁侍御。乃罷。

莽既敗，兵焚未央宮，后嘆曰：「何面目以見漢家！」投火而崩，年僅廿八。
五石散

**五石散**，亦曰**寒食散**，補藥也。夫五石者，石鐘乳、紫石英、白石英、石硫磺、赤石脂也。魏晉之世，士多食之，食罷則周身燥熱，須行路散熱，是為「行散」也。魏何晏贊曰：「服五石散，非唯治病，亦覺神明開朗。」

## 據


分類:中醫
海安市

**海安市**，縣級市也，在中國江蘇省南通市。方一千一百六十九公里。口九十八萬。

## 它典
海安市官府

分類:南通市區劃
吾父甘地

《**吾父甘地**》，寶萊塢之影戲也。言甘地生平，且咸出其子。未布，爭議紛起，奉印度教者，因其子易奉回教，不屑之，故印度多邦禁斯片耳。及至二〇〇七年八月三日，終公演耳。 

## 它典
*電影公式網址
*公式部落格
*寶萊塢影評
**[http://www.deccanherald.com/Content/Jul222007/enter2007072114311.asp 影評一則--《In the name of the father》].* 
*阿巴斯·漢導演自述 

 

分類:印度影戲
太平洋

**太平洋**，或稱**大洋海**、**東洋大海**，雅稱**東溟**。其水浩瀚，甲於環球諸洋。東至美洲，南接南極洋、西及中國、澳洲、北望北冰洋，方可二萬五千七百有九許里，南北長三萬一千里，東西寬三萬八千里。其海之深也，淺則四千米，深則逾萬米。除日本、臺灣、南洋諸島外，別無廣土，島嶼甚稀，間數千里方一遇，風浪頗恬，故曰太平洋。其以赤道為界，劃分南北。北有馬里亞納海溝，天下至深；南有浮冰，或見企鵝，或遇巨鯨，天下萬物，泰然而處焉。
裴欽

**裴欽**者，吳下邳人，玄子也。與太子登游處，登稱其翰采。

## 據

*《三國志·吳書八·張嚴程闞薛傳》
劉穎

**劉穎**者，漢廣陵人也。

穎精學家巷，孫權聞而征之，以疾不就。其弟略卒官，穎往赴喪，權知其詐病，急驛收錄。與嚴畯有舊，畯亦馳語穎，使還謝權。權怒廢畯，而穎得免罪。

弟**略**，官至吳零陵太守。卒官。

## 據

*《三國志·吳書八·張嚴程闞薛傳》
薛珝

**薛珝**者，漢沛郡竹邑人，綜子也。

官至吳威南將軍。征交阯還，道病死。

## 據

*《三國志·吳書八·張嚴程闞薛傳》
張震

**張震**者，漢彭城人，承子也。

承喪妻，昭（承父）欲為索諸葛瑾女，承以相與有好，難之，帝聞而勸焉，遂為婿。諸葛恪受（瑾子）誅，震亦死。

## 據

*《三國志·吳書七·張顧諸葛步傳》
鞍山市

**鞍山市**在中國遼寜省。盛產鋼。處遼東，去北京千四百餘里。
thumb|鞍山市行政區劃
轄鐵東、鐵西、立山、千山四區及海城、臺安、岫巖三縣，為遼東之重鎮。四區三縣共計人口三百四十四萬二千人。

此地有千山、玉佛寺，常有游者。

鞍山市通運便利。火車，鞍山驛、西客站在此。又有騰鳌機場。

檔案:鞍山机场.jpg|鞍山騰鳌機場
檔案:中国辽宁省鞍山市千山正门 - panoramio.jpg|千山正門
檔案:Anshan 122.98963E 41.11414N.jpg|鞍山市區衛星圖
檔案:Anshan City Skyline.jpg|於烈士山正門處眺望勝利廣場


## 它典
* 鞍山市政府

分類:遼寧省區劃
步協

**步協**者，漢臨淮淮陰人，騭子也。

騭卒，協嗣爵**臨湘侯**，統騭所領，加撫軍將軍。卒，子璣嗣侯。

## 據

*《三國志·吳書七·張顧諸葛步傳》

分類:孫吳列傳
張奮

**吳樂鄉亭侯張奮**者，漢彭城人，昭弟之子也。年二十，造攻城大車，為步騭所薦。昭不願曰：「汝年尚少，何為自委於軍旅乎？」奮對曰：「昔童汪死難，子奇治阿，奮實不才耳，於年不為少也。」遂領兵為將軍，連有功績，至平州都督，封**樂鄉亭侯**。

## 據

*《三國志·吳書七·張顧諸葛步傳》
毛納洛峰

**毛納洛峰**，亦譯**毛納羅峰**、**洛阿山**、**冒納洛亞火山**，意曰長山，在夏威夷，積達七萬五千公里之巨，冠絕火山。夫火山者，火伏土中，有火處，土即裂。蓋肇於七十萬年前，迄今未息。惟版塊遷移，逾數十萬年或休。
步璿

**晉都鄉侯步璿**者，吳臨淮淮陰人，騭子也。

兄闡據城降晉，遣璿詣洛陽為任。晉以璿為給事中、宣威將軍，封**都鄉侯**。後陸抗陷城，斬闡等，步氏泯滅，惟璿紹祀。

## 據

*《三國志·吳書·張顧諸葛步傳》
步璣

**步璣**者，吳臨淮淮陰人，騭孫也。

父協卒，嗣爵**臨湘侯**。

## 據

*《三國志·吳書七·張顧諸葛步傳》

分類:孫吳列傳
二一九年

## 大事
* 五月，劉備陷漢中。七月，稱**漢中王**。
* 八月，關羽乘大雨，擒魏將于禁、龐德。
* 十月，呂蒙帥吳軍陷荊州。
* 十二月，孫權稱藩於魏，封驃騎將軍。

## 生

## 卒

* 漢征西將軍博昌愍侯夏侯淵
* 漢立義將軍關門壯侯龐德
* 漢鬱林太守偏將軍陸績
* 張仲景
漢後主

**漢後主**諱**禪**，字公嗣，昭烈子也，母昭烈皇后。生時，昭烈去新野以避曹軍，士民相隨，於當陽長阪坡為曹純五千精騎所及。昭烈棄妻子先去，部趙雲反陣中，護後主歸。昭烈為漢中王，即以為太子。

章武三年昭烈崩，彌留屬太子曰：「汝與丞相從事，事之如父。」還成都襲位，改元建興，以皇后為皇太后，封丞相亮武鄉侯，政事無鉅細，咸決於亮。是歲南中諸郡反，以新主初立，未平。遣使東吳修好。

三年，丞相亮自將南征，定四郡，十二月還。自是蜀中無南患。

五年，丞相亮上表出師，屯漢中以圖關中。初，帝從先皇訓，早北伐復漢。然帝漸長，於國是有異見於亮，有止戰安民之意。以昭烈之遺命，故未制亮。

十二年丞相亮薨，乃廢丞相號，設尚書令、大司馬、大將軍，用亮表之賢總統國事。其先息兵養民，富國以圖強，後北伐興漢，故姜維等為所制。後主為皇帝，兵權失掌，於北伐事得緩而不得止。後信用宦者黃皓，維甚憚之，乃出屯沓中。維凡十一北伐，雖有勝而無功，益弱蜀中。後人病後主之無能，實弊在用武不息也。廖化嘗曰：「兵不戢，必自焚，伯約之謂也。智不出敵而力少於寇，用之無厭，將何以存！」此言得之。

帝用皓，皓以擅權，國政日非，終內外不修，趨於敗亡。炎興元年，魏司馬昭以鍾會、鄧艾、諸葛緒征蜀中，維議兵鎮漢中陽平、陰平橋頭以拒，帝弗聽，拒以鬼巫之術。後陽平失，維乃拒會於劍閣，帝亦求救於吳。會久攻不下，艾乃道陰平野徑抵江油，降江油，進於涪。

帝以亮子瞻相拒，不敵，陷綿竹。時漢軍在劍閣未還，而魏兵已臨成都。譙周主降，朝中皆同之。帝乃開城降魏，遣使令維降。

維時領劍閣兵東入巴中，會乃守涪，以胡烈、田續、龐會追維。維轉向郪，知帝主已降，乃同降魏。季漢亡。

後艾議以帝為扶風王，昭不許，會與烈誣艾有反意，昭令殺艾。既降魏，東遷洛陽，封安樂縣公。後有語昭曰：「此間樂，不思蜀！」昭以為無憂，公得全生。泰始七年崩，諡思公。子恂嗣。

永嘉間，劉淵起，自號漢帝，追諡思公為**孝懷皇帝**。然思公諸子，俱死於胡亂。有遺孫玄奔蜀，成漢以為安樂公以嗣思公。至桓溫入蜀仍見。

## 家屬

*父 漢昭烈皇帝 備
*母 漢昭烈皇后

*妻 漢敬哀皇后
*妻 安樂公張夫人
*妻 王貴人
**子 漢太子 璿
*妻 李昭儀
*不載母氏
**子 漢安定王 瑤
**子 漢西河王 琮
**子 漢新平王 瓚
**子 漢北地王 諶
**子 晉安樂公 恂
**子 漢上黨王 璩

## 評
    
*《三國志》評曰：「後主任賢相則為循理之君，惑閹堅則為昏暗之後，傳曰『素絲無常，唯所染之』，信矣哉！禮，國君繼體，逾年改元，而章武之三年，則革稱建興，考之古義，體理為違。又國不置史，注記無官，是以行事多遺，災異靡書。諸葛亮雖達於為政，凡此之類，猶有未周焉。然經載十二而年名不易，軍旅屢興而赦不妄下，不亦卓乎！自亮沒後，茲制漸虧，優劣著矣。」 
*周壽昌曰：「後主之賢，於是乎不可及。」 

## 據

*《三國志·後主傳》
鬩神星

**鬩神星**，太陽系矮行星也，位處離散盤。有從星一，名曰鬩衛一。其徑二千三百餘公里；質逾冥王星凡百之二十七。於矮行星中，其質最鉅，而廣狹居次。論及其去日之遠，昔固莫之能逮也。

古未之察。西曆二〇〇五年，美國疇人米高布朗、乍德特魯希略、大衛拉比諾維茨索之良久，始得其跡。

二〇〇六年，國際天文學聯合會議定，與穀神、冥王同躋矮行星之列。

## 據
精緻拱門

**精緻拱門**者，在美國猶他州石拱國立公園，犖犖名世。其形非成於一時，歷風雨侵蝕，凡千百年方得。其岩曰「恩卓他」，屬砂岩。諸拱之中，無出其右，故問津者眾。蓋自渥爾夫農莊始，緣小徑行，忽逢曲處，便得其所。
巴拿馬

**巴拿馬**者，中美洲南端之國也。約有口二百八十四萬。巴拿馬運河貫其境，遂得地利耳。
湖州市

**湖州**者，浙江省轄市。處浙北，濱太湖，故曰湖州。北與蘇州、無錫隔湖相望；南接杭州，西接宣城，東接嘉興，去上海百四十里。
## 沿革
隋仁壽二年，於蘇州烏程縣置湖州，縣為州治。又分烏程縣置長城縣屬之。三年，割綏安縣屬湖州。大業二年，廢湖州，縣復屬蘇州。 

唐武德四年，平李子通，於烏程縣置湖州，領烏程一縣。六年，沒於輔公祏。七年，平輔公祏，復置湖州，領烏程、武康、長城三縣。天寶元年，改湖州為吳興郡。乾元元年，復改吳興郡為湖州，治烏程縣，轄境不改。 

梁開平元年，割武康縣屬杭州。宋太平興國四年，武康縣復屬湖州。寶慶二年，改湖州為安吉州。 

至元十三年，元軍平江南，改安吉州為湖州路，轄六縣：曰烏程、曰歸安、曰安吉、曰德清、曰武康、曰長興，烏、安為附郭。元貞元年，升長興為州。至正十七年，改長興州為長安州。二十二年，復稱長興州。至正二十六年，朱元璋改湖州路為湖州府。 

明洪武二年，降長興州為縣。成化二十三年，析安吉縣九鄉地置孝豐縣。正德元年，升安吉為州。二年，孝豐縣改屬安吉州。

清乾隆三十八年，降安吉州為安吉縣。孝豐縣復屬湖州府。嘉慶二十五年，湖州府轄縣七：曰烏程、曰歸安、曰長興、曰德清、曰武康、曰安吉、曰孝豐。 

民國元年，廢湖州府，合烏程、歸安二地為吳興縣。旋置浙江省第一區行政督察區，治湖州城。 

迨中共肇極，並湖州、嘉興二地，置嘉興地區。一九八三年，湖、嘉分治，復置湖州市。轄縣三：曰德清、曰長興、曰安吉；區二：曰吳興、曰南潯。
## 名勝
境西有天目山，重崗錯嶺，群山逶迤，為浙西之最。又德清有莫干山，亦天目一脈，傳乃干將莫邪鑄劍地，故得名。其峰多雨霧，雲吞其巒，飄渺絕倫，有「江南第一山」之譽。

而東、西苕溪穿境而過，匯於杭長橋。
## 它典
*湖州市政府 
分類:浙江省區劃
臨安區

**臨安區**在中華人民共和國浙江省，屬杭州市，方三千一百二十六公里，口五十餘萬。
## 沿革
舊爲縣級市，屬杭州市。西元二〇一七年八月十一日，改爲杭州市臨安區。
## 它典
*臨安區官府 

分類:杭州市區劃
漢孝順皇帝

**漢孝順皇帝**諱保，孝安子也，元初二年生。延光四年孝安崩，閻皇后不立帝子保，改以懿為皇帝，自為太后，封保為濟陰王。自是閻氏聯宦者江京專擅國政。懿二百日崩，宦官王康、孫程等十九人誅閻氏黨，復立保為皇帝。時年十一，改元永建。十九人皆侯。

順帝性恭順，國政為閹寺所掌。後諸閹又聯外戚梁氏，擅政廿年，漢政日敗。

建康元年崩，葬憲陵。太子炳嗣。

## 家屬

*父 漢孝安皇帝
*母 宮人李氏
*妻 漢順烈皇后
*妻 虞貴人
**子 漢孝沖皇帝 炳
軟體

夫**軟體**者，所以令算器運轉之程式也。凡圖樣、規制，亦屬焉。蓋算器有質有氣，質者金石器械，所謂硬體是也；氣者法術條教，所謂軟體是也。二者相須，而後能成造化之功。

厥史肇於西曆二十稘中葉，與數字算器並興。初，程式以器之本語爲文，隨器而異，艱於遷徙。至一九五八年，始有通語，近於人言，便於撰述，不囿於一器。然算器所能解者，唯其本語耳。故須有譯者或傳者，變通語爲本語，方能行之。歲月滋久，其術益繁。若網羅、部勒、庫藏之屬，日以大備。

大抵軟體分二類： 一曰部勒，所以總轄器能，供役諸術者也； 二曰應用，所以致用適俗，各司其職者也。

近歲有雲算之法，不必自置其器，假諸網羅，呼之即來，謂之「術即役也」。

凡造術之法，有定程焉：曰經始、曰撰次、曰考校、曰佈行、曰修葺。尤重無妄與無虞。一有脫誤，或啟寇門，則器毀事敗矣。且有權利、符信之制，以禁盜用，其事固多涉於法理云。

分類:電腦
明尼阿波利斯

**明尼阿波利斯**（**Minneapolis**），美國明尼蘇達州之州府也，暨隔河對望之聖保羅，共號雙子城（**Twin City**）。方一百五十公里，跨密西西比河，內有湖二十四。口三百五十萬。

## 它典
* 明尼阿波利斯官府
* 明尼阿波利斯旅游資訊
五官

**五官**之解有二︰
#人之面也，以知萬物，曰眼、曰耳、曰鼻、曰舌、曰心。
#周天子之臣也，曰：司徒、司馬、司空、司士、司寇，典司五眾。
衙前圍村

**衙前圍村**，亦曰**慶有餘村**，昔香港古村也，在黃大仙區內。方十分之四公頃，狀若長方，主門向東，上書「慶有餘」三字。其中軸分明，民舍左右均布，而中軸之盡，即為天后宮。諸舍咸方一分，蓋長十呎、闊二十呎也。

其史，遠不可考，蓋為吳、陳、李三氏先祖，隨宋帝昺南下，立此村。越數百年，明鄭抗清，聖祖詔令遷界，殆亡。至鄭氏降，復界而歸，遂復。按村中天后宮「廟史」碑云︰「海盗猖獗，民因避亂，輾轉遷徙，迨至雍正二年，始得安居樂業，聚吳、陳、李三族姓氏建村，開井而居。」其時之況，由是略知。

自雍正四年始，每越十年，必有太平清醮。至二零一六年，凡三十屆。初，合沙埔、大磡、隔坑、打鼓嶺、石鼓壟、衙前塱等六村，共辦，故名七約。後六村俱逝，獨餘是村，遂漸衰矣。

立村數百年，飽歷風霜，漸見殘破。近世，香港變革不斷，古物多去，此村亦難幸免。今已為港府所收，以待重建，改為當世屋苑。

## 據
*《黃大仙區風物志》，游子安主編，張瑞威、卜永堅編撰，黃大仙區議會出版，二零零三年三月版。
* 明報於二零零六年十月三十日之文︰衙前圍村最後獅舞
霍去病

**漢冠軍景桓侯霍去病**，武帝衛皇后姊子也。其父霍仲孺先與少皃通，生去病。及后日尊，少皃更為詹事陳掌妻。去病以皇后姊子，年十八為侍中。善騎射，再從大將軍衛青。大將軍受詔，予壯士，為剽姚校尉，與輕勇騎八百直棄大軍數百里赴利，斬首捕虜二千二十八級，得相國、當戶，斬單于大父行籍若侯產，捕季父羅姑比，封去病為冠軍侯，食二千五百戶。

去病侯三歲，元狩二年春為驃騎將軍，將萬騎出隴西，率戎士逾烏盭，討脩濮，涉狐奴，歷五王國，輜重人衆攝讋者弗取，幾獲單于子。轉戰六日，過焉支山千有餘里，合短兵，鏖臯蘭下，殺折蘭王，斬盧侯王，銳悍者誅，全甲獲醜，執渾邪王子及相國、都尉，捷首虜八千九百六十級，收休屠王祭天金人，師率減什七，益封去病二千二百戶。

是歲夏，去病出北地，遂深入，合騎侯失道，不相得。去病至祁連山，捕首虜甚多。獲五王，王母、單于閼氏、王子五十九人，相國、將軍、當戶、都尉六十三人，益封去病五千四百戶。

元狩四年春，武帝令大將軍青、驃騎將軍去病各五萬騎，步兵轉者踵軍數十萬，而敢力戰深入之士皆屬去病。去病出代郡，破左賢王師，斬捕功皆多於衛青。以五千八百戶益封。

元狩六年薨，年廿四。武帝悼之，發屬國玄甲，軍陳自長安至茂陵，為塚象祁連山。子**哀侯嬗**嗣，漢武帝愛之，幸其壯而將之。為奉車都尉，從封泰山而薨。無子，絕。弟光。

## 據
* 漢·司馬遷·《史記·衛將軍驃騎列傳》
漢孝沖皇帝

**漢孝沖皇帝**諱炳，孝順子也，母虞貴人。漢安二年生，翌年立為太子。同年孝順崩，八月庚午太子炳襲號為皇帝，以梁皇后為皇太后。以趙峻為太傅、李固為太尉。

南面半年，崩於玉堂前殿，有說梁冀所弒，葬懷陵。后族立勃海孝王子建平侯纘為皇帝。

## 家屬

*父 漢孝順皇帝
*母 虞貴人
*養母 漢順烈皇后
漢孝質皇帝

**漢孝質皇帝**諱纘，肅宗子千乘貞王曾孫也。祖樂安夷王，父勃海孝王，母陳夫人，永和三年生。永憙元年正月孝沖崩，梁冀等召纘入都，封建平侯，同日嗣位。

孝質間梁氏未亡，窮極滿盛，威行內外，百僚側目，莫敢違命。揚、徐數有亂事，鮮卑復南侵，漢道將傾。而帝雖少，聰慧明理。嘗斥冀於朝曰：「此跋扈將軍也！」

本初元年閏月甲申冀潛行鴆弑，帝崩於玉堂前殿，葬靜陵。《後漢書》曰：「質弒以聰。」

後冀立蠡吾侯志為皇帝。至延熹二年梁氏方誅。

## 家屬

*父 漢勃海孝王
*母 陳夫人
**養母 漢順烈皇后
質子

**質子**，原子之部也。百穰公斤之重，質子佔其千六百又七十三。電荷為正，百垓庫侖，有其千六百又二。屬費米子，自旋半正。合有三夸克，兼屬重子。觀其夸克，二上一下，膠子居中，強核力所合也。

質子、中子，皆核子也，束以核力，成原子核。核內質子之數，定元素之屬、化學之性。又，質子獨存，即氫離子。
離子

**離子**，又譯**傳點**、**電使**，與原子、分子並稱萬物之基本粒子也，因其製法曰電離，得名「離子」。原子之電離者，或得電子而成負，曰陰離子；或去之而成正，曰陽離子。而其電荷之值，悉示於原子符號右上方，失者為正，得者為負，正負號皆註於值後，值一者不註數字，諸如H+, SO42−等。

## 形成
離子，攜電荷之原子、原子團也，原子為之。夫電荷之正負者，化學反應使之然也，性強之金屬、非金屬相逢，金屬常失電子而非金屬得之，以趨最外層電子八之安狀。而後金屬陽，非金屬陰，合二者則為離子化合物。

## 一覽
下表列諸常見離子，然離子之實數，不可勝數，不能逐一列者，幸見諒。
東亞文向

東亞諸國，凡嘗用漢字者，古之書文咸有縱橫二法。縱者，右起縱書也，蓋屬文者，莫不如是。橫者，右起橫書也，獨字成行，故斯法實屬縱書，主用於牌匾。

然自西學東漸以降，泰西書文之法，漸見勝耳，其俗遂易。今中國大陸、韓國等，咸納其橫書之法矣。夫泰西之法，左起橫排，大異古俗。時西強東弱，不得不納。而今之互聯網，亦鮮有縱書矣。

若夫蒙古文字，誠異二者，書文之向，左起縱排。蓋其肇始，起於右起横排之粟特文，傳至畏兀兒人，則以左旋一直角易之，再傳入蒙古，遂成今日之貌。
丘逢甲

**丘逢甲**，逢甲譜名**秉淵**，以生甲子年故名逢甲，字**仙根**，號**蟄仙**，亦號**蟄庵**，又號**仲閼**，詩文署倉海君、南武山人、東海遺民，人稱**倉海先生**。

清同治三年十一月二十八日（一八六四年十二月二十六日）生於銅鑼，四歲就塾，聰穎過人。六歲能屬對、吟詩。十歲師事名舉人吳子光。十四歲，虛報年齡赴省城應試，以案首入泮。二十歲娶夫人廖氏。二十五歲中舉，次年連捷三甲第九十六名進士，欽點工部虞衡司主事，以親老告歸。光緒十八年，娶如夫人呂隋珠，二十年，呂夫人生子丘琮，字念臺。

光緒二十年（一八九四年），中日甲午戰爭，逢甲奉旨督辦團練，次年，馬關議約，臺澎割日，消息傳來，全臺震驚，逢甲呈文反對割讓。約成，逢甲倡民主國，五月二日，率紳民奉旗、璽及總統印呈獻於唐景崧。

臺灣民主國成立後，唐景崧駐守臺北，逢甲奉命駐兵南崁。五月六日，日軍在澳底登陸，進佔基隆，猛攻獅球嶺，唐景崧乘德國輪船走廈門，逢甲知事無可為，乃回臺中，十六日，日軍入臺北城，連下大嵙崁、新竹，逢甲始奉父母返鎮平故里，離臺前撰成名句：「宰相有權能割地，孤臣無力可回天；扁舟去作鴟夷子，回首河山意黯然。」

回廣東後，逢甲先生先後主講潮州韓山書院、潮陽東山書院、澄海景韓書院，並與三弟樹甲共同成立「嶺東同文學堂」，教授日本維新之學。光緒三十年逢甲赴廣州，任廣東學務公所參議。三十二年任廣州府中學堂監督，三十四年被推為廣東教育總會會長。宣統元年，廣東諮議局成立，當選諮議局議員，繼被舉為副議長，先生推薦革命黨人古應芬為書記長，鄒魯為書記。宣統三年，武昌起義，各省紛紛響應，九月十八日，廣東諮議局通過宣佈獨立，十九日，推胡漢民為都督，二十二日，胡漢民派逢甲為各省都督府代表聯誼會廣東省三代表之一，十一月初九日，各省代表選孫文為中華民國第一任臨時大總統，先生預焉。是年，逢甲輯其內渡後所作各體詩，編為嶺雲海日樓詩鈔。

民國元年，逢甲積勞成疾，告假南返。二月二十五日卒於鎮平員山里第，遺言葬須南向，曰：「吾不忘臺灣也」，享年四十九歲。

## 據

*參考鄭喜夫「民國丘倉海先生逢甲年譜」臺灣商務印書館，民國七十一年十一月初版
徐驤

**徐驤**者，苗栗諸生也。紹祖世居北埔，家巨富，為一方豪，年方二十，散家財募軍，得健兒五百，率以赴戰。

夏五月二十日，日軍略新竹；至大嵙崁，莊民伏險擊，退據娘仔坑。棟軍統領林朝棟援臺北，次新竹，知縣王國瑞請以前隊衛城，而湯興亦集提督首茂林、總兵吳光亮、棟軍傅德陞、謝天德所部，各調五百，與紹祖北進。二十有三日，次楊梅壢，途遇日軍。併力攻之，日軍稍卻。二十有五日，邱國霖以七百人戰於大湖口，無援而歸。日軍追之，迫新竹。王國瑞逃，紹祖力戰不屈，所部多死傷，被俘。日軍囚諸庭，問：『誰姜紹祖』？其家人猝應曰：『余』。推出斬之，故紹祖得生。驟歸北埔，再集佃兵，又赴戰。遂死。日軍既得新竹，將南下，苗栗知縣李烇與湯興謀戰事，遣徐炳文赴臺中告急。而徐驤力守頭份，故日軍不能進。

閏五月初五日，日軍分三路而下：一由新竹大道，一出安平鎮，一援三角湧。新埔人邱嘉猷扼守竹圍，迴環重疊，尓不能擊，死傷百數十人。其援三角湧者，又為黃曉潭、蘇力、蔡國樑、黃國添、張龍安等沿途伏擊，掘地窟以陷馬足。日軍苦戰，又沒百數十人，得援始免。降將余清勝道由小路以攻，拒戰數日，而三角湧始破。日軍至老嵙崎，徐驤之兵又伏擊之，追至新竹城外數里而回。

當時是，蒼頭特起，士氣頗盛。臺灣府知府黎景嵩遂欲進規新竹，以副將楊紫雲率新楚軍二營、傅德陞一營、鄭以金一營，會師往戰。而葫蘆墩人陳瑞昌亦募勇五百，願為前鋒。富家助以餉械，踴躍而進，分攻新竹。環其三門，砲及城中。徐驤所部尤奮勇。日軍力守，故不陷。

初，湯興以餉事與李烇齟齬，且互詰。幫辦軍務劉永福命苗紳解之，不從。前敵又告急，永福不能往，命幕僚吳彭年率黑旗兵七百名，副將李維義佐之，至彰化。景嵩請以維義援頭份，而彭年亦趣赴苗栗。六月十八日，日軍大隊至新竹，合攻筆尖山。二十日，又由香山、頭份之後夾擊。徐驤力戰，紫雲陣沒，維義敗回。日軍乘勢攻苗栗。苗栗無城，不足守。黑旗管帶袁錦清、幫帶林鴻貴皆戰沒。彭年收餘兵，退大甲。湯興、徐驤俱入彰化。

七月初五日，日軍涉大甲溪，破葫蘆墩，略臺中。東堡莊豪林大春、賴寬豫設國姓會，集子弟千人，拒戰於頭家厝莊。莊人林傳年少，精火器，潛伏樹上，應彈而踣者二十餘人；終被殺，放火焚莊。彭年檄彰化知縣羅樹勳赴援。相持一日夜，日軍復至，臺中遂破。初七日，彭年誓師，分署各隊，以湯興、徐驤合守八卦山。越二日黎明，日軍攻山，別以一隊撲黑旗營。湯興拒戰，徐驤亦奮鬥，而砲火甚烈，不能支。湯興陣沒；其妻聞報，亦投水死。徐驤奔臺南；彭年戰死山麓，黑旗將士多殲焉。

先是雲林知縣羅汝澤募簡精華、黃榮邦、林義成援彰化。方至而城破，遂歸故里。初十日，日軍陷雲林，進據大莆林，鋒銳甚。永福檄副將楊泗洪往取，清華、義成各率所部助。日軍卻，泗洪追之，中砲死，管帶朱乃昌奪屍歸。酣戰至夜，榮邦、義成伏蔗林中以擊，遂奪大莆林，殺傷過當。乃昌亦血戰死，永福以都司蕭三發代領其眾。又檄簡成功統義軍。成功，精華之父也，驍勇能戰，遂合官軍克雲林。日軍入山，遇覆殲焉；其由大道者退據北斗。十六日，三發趣諸軍取彰化，阻於日砲。分駐樹仔腳，連戰俱捷。而餉絀。請濟，永福無策，僅括千五百兩以與之。附近莊民多蒸飯供軍，故不餒。

方彰化之陷，徐驤走臺南。永福慰之，命入卑南募兵，得七百人，皆矯健有力者。趣赴前敵，駐斗六溪底。十五日，日軍大隊猛攻樹仔腳，諸軍開壁出，互殺傷。徐驤復從間道夾擊，乃退據北斗。以是不能越溪而南。方是時風雨暴作，山水汎濫，黑旗諸軍輒乘夜奇襲。海豐崙人陳戇番謀內應，以防備嚴，未敢動。彰化諸軍攻圍久，彈藥將罄。八月初六日，榮邦誓師決戰，中彈死。義成再進，亦殊傷。十三日，日軍大舉，以擊三發之營。徐驤、精華援之，相戰數日，彈丸盡，退於他里霧。日軍復迫之。徐驤方食，趣諸軍出，回顧曰：『今得彈丸千，猶足以持一日夜。顧安所得者』？奮刃而前。左右數十人從之，欲伏險以擊。中彈踣，躍起而呼曰：『丈夫為國死，可無憾』！諸皆受傷莫能興，雲林復陷，嘉義亦破；而林崑岡起焉。

## 據
*連橫《臺灣通史》

分類:清治臺灣列傳
分類:苗栗縣列傳
林文察

**林文察**，字密卿，彰化阿罩霧莊人。世業農。父定邦為鄉甲首，負義俠，里黨倚為重。林和尚者，草湖莊人，為一方雄；群不逞之徒出入其門，椎人越貨，莫敢攖。曾虜林連招，索重金。連招為定邦族人，遣使請歸，不聽，且拘焉。定邦率季子文明往諭，遂忿爭。和尚召其徒，列械待。定邦突圍出，中彈，反身激鬥，被殺，文明亦殊傷。文察年十九，聞耗，大哭，欲赴難。既念弟尚被囚，慮有變，乃忍痛含冤，介父老請還，並歸父屍，訴於彰化知縣。知縣受賂不理。文察指天而誓曰：「不報仇，非人也」！旦暮跡和尚，猝擊之，力禽至父墳，剖心以祭。曰：「仇報矣，吾不可累家人」。赴縣自白。

咸豐四年夏五月，小刀會黨犯臺北，破雞籠城。北路協副將曾玉明以為勇士，出諸獄，命募鄉勇隨征。有功。尋捐銀助餉，以游擊分發福建補用。九年，閩浙總督王懿德檄帶臺勇會勦建陽。十年，平建寧、汀州之亂，皆有功，擢參將，換花翎。復助餉，加副將銜。文察所部臺勇，皆鄉里子弟，樸訥堅武，生死相處，故能以少擊眾，協力建功也。十一年春正月，奉檄援浙。太平軍已破江山，文察冒雨搏戰，乘勝攻城。既而援至，遂破之。以副將儘先補用，賞換烏訥思齊巴圖魯。

四月，汀州、連城俱陷，奉調回閩。五月，克汀州，晉總兵。七月，平沙縣之亂。是時太平軍自皖南入浙，分陷金、衢、嚴各府縣，眾數十萬，勢張甚。將軍瑞昌疏調入援。而所部臺勇久戰傷亡，僅存五百餘人，未能速進。十二月，杭州破，詔馳援。同治元年春正月，慶瑞檄率所部自處州進。適衢州被圍，解之。已而太平軍窺福建西北，與弟參將文明合，遂進駐龍泉。以浙江按察使張銓慶為策應，先克遂昌，以杜入閩之路。七月，補四川建昌鎮總兵，未行，奉旨復處州。遂攻松陽，久而未下。所部臺勇遠道運糧，日不得飽，猶歷戰不餒，遂取之。五戰皆捷，直抵處州城下，與各軍合。臺勇併力奮擊，破門而入。詔加提督銜。十一月，移軍武義。尋調福寧鎮總兵。二年夏六月，署福建陸路提督。

當是時，戴潮春起兵大墩，破彰化、圍嘉義、窺淡水，南北震動。詔命渡臺。十月至嘉義，偕護理水師提督曾元福議進兵。率游擊白瑛等攻斗六，以分其勢；而告總兵曾玉明趣取彰化，克之。然斗六深溝固壘，未能下。乃佯言援彰，拔隊起。民軍開門擊，遇伏殲焉，遂拔之。潮春知勢蹙，欲竄內山，懼罪自投，兵備道丁曰健殺之，進圍林日成於四塊厝莊，死傷甚多，乃築尓臺以困，晝夜轟擊，遂陷之。日成被殺。

四月，閩浙總督左宗棠以延平軍務危急，奏調內渡。然全臺尚未平，文察駐軍於家。曰健劾其縱兵騷擾，命宗棠勘之。十月，至福州。巡撫徐宗幹疏言：『文察赴調延緩，實以夏秋多颶，重洋難渡。請免議處』。文察內渡之際，僅率臺勇五百，不足戰，請宗幹濟師。已而漳州破，下游俶擾，檄統全軍，由同安規復。十一月，駐洋州，踞城三十里，分飭所部策應。

十二月，移駐萬松關。太平軍進攻，先以羸卒誘，擊走之。已而圍合，文察督勇奮鬥，所部死傷略盡，援兵不至，遂陣沒。幕客謝穎蘇方食，聞報，投箸起，策馬略陣，亦沒。穎蘇，興化人，字琯樵，善畫蘭竹，書亦秀逸，久游臺灣，慷慨有烈士風；士論壯之。宗棠、宗幹先後疏言其事，尋賜祭葬，贈太子少保銜，予諡剛愍，准建專祠，賞騎都尉世職，兼一雲騎尉。襲次完時，以恩騎尉世襲罔替。弟文明隨軍，疊戰有功，至副將；子朝棟，亦有名。

## 據
*連橫·《臺灣通史》
丁曰健

**丁曰健**，字述安，號述菴，安徽懷寧人，寄籍順天。以舉人揀發福建。

咸豐四年，任淡水同知。時閩粵械鬥後，地方凋蔽，曰健出而撫字，其姦猾者即以法繩之。既而小刀會黃位竄臺灣，陷雞籠。曰健集紳民，籌戰守。以彰化林文察率鄉勇二百攻之，位敗走。調署嘉義縣，加知府銜。嗣以軍功賞道銜，歷署福建糧道及布政使。

同治元年春，彰化戴潮春起事，全臺俱擾。二年秋，詔命福建陸路提督林文察視師臺灣，而巡撫徐宗幹亦奏簡曰健為臺灣兵備道，加按察使銜，會辦軍務。九月，至艋舺，募舊部，謀規復。紳士林占梅豫練鄉勇二千名，保衛地方，及是隨行。進兵牛罵頭，數戰皆捷，遂克彰城。文察亦自麥寮登岸，定嘉義，復斗六，駐兵阿罩霧。

初，曰健以汀州軍務，與文察有骡。至是同平臺灣，文察所部就地籌餉，又以辦理清莊，地方復擾。曰健止之，不聽。及福建上游告急，詔命文察內渡。文察未行，曰健劾之。略謂：「內山東、貓霧等處，前經署陸提臣林文察入山搜捕。於正月破林巢後，安住家園五十餘日，頓兵不出，以致眾議沸騰，欲圖報復。餘匪藉此，復肆攻撲。非先事豫防，聯莊得力，竟有難解之憂」。詔命福建總督左宗棠查辦。

曰健又致書宗棠，歷詆文察不法。已而文察赴閩，殉於漳州之役，弟文明以副將家居。越二年，賴、洪各姓訟其霸田。曰健委知縣凌定國至彰會審，即就大堂殺之。文察之母控之省，復籲之京。案懸不決。而曰健以病奏免。

## 據
*連橫·《臺灣通史》
*劉寧顏·《重修台灣省通志》
林占梅

**林占梅**，字雪村，號鶴山，淡水竹塹人。始祖三光以明季自同安來臺，居於今臺南府治檨子林，數遷至竹塹。祖紹賢，墾田習賈，復辦全臺鹽務，富冠一鄉。有子七，長祥瑞，生占梅，早卒；季父祥雲撫之。占梅少穎異，讀書知禮，無紈苎氣。進士黃驤雲奇之，妻以女。年十一，挈遊京師，出入縉紳門，學乃日殖。性豪邁，好交名下士，濟困扶危，糜萬金不少惜。

道光二十五年，英人犯雞籠，沿海戒嚴，倡捐防費，得旨嘉獎，遂以貢生加道銜。二十三年，防堵八里坌口，又捐巨缠。事竣，論功以知府即選。二十四年，嘉、彰各邑漳泉械鬥，募勇扼守大甲溪，絕其蔓延，詰奸宄，護閭閻，出資撫卹；賞戴花翎。咸豐三年，林恭之變，臺、鳳俱亂，北路震動。奉旨會同臺灣道辦理全臺團練。又以捐運津米，即捐三千石，奏准簡用浙江道。四年，艇匪黃位踞雞籠，以克復功，加鹽運使銜。同治元年春，彰化戴潮春起事，淡水同知秋曰覲被戕於東大墩，進略大甲，窺淡水。境內土匪亦竊發，民心惶惶，多走避。占梅獨籌維危局，故無害。

初，潮春設八卦會，勢日盛。占梅知其必發，集紳商，籌團練，為豫防計。曰覲不之善也。及曰覲南下，占梅即出資，備器械，討軍實，修城濠，募勇士。以生員鄭秉經、貢生陳緝熙、職員翁林萃董其事，聯絡各莊。命勇首蔡宇率練勇守要害。部署甫定，而警報至。城中無主，咸議歛資通缠以緩其來。或言棄城走。占梅獨排眾議，曰：『淡水為財賦之區，彼必來爭。即令行賄，安能保其不至？既至而又何如？我能往，彼亦能往。走將安之耶？今與諸君約：不如以通缠之資，為戰守之費。其濟，諸君之功也；不濟，吾以死繼之』。眾曰『諾』。占梅即以家資十數萬為餉糈，城中紳商亦踴躍輸將。於是共擁候補通判張世英權廳篆，遣人造省，請大吏，示進止。率眾至城隍廟，刑牲設誓，願共存亡，民心始定。

五月，以蔡宇率勇四百名，復大甲，陳緝熙偕行；請張世英駐軍翁仔社，遣人結東勢角羅冠英，以撫內山一帶；而自巡淡南，為聲援。旋奉巡撫徐宗幹檄，准布政使頒總辦臺北軍務鈐記，通飭所屬。時北門外蘇、黃二姓械鬥，地方俶擾。占梅止之，禽其渠；其尤不逞者送官懲辦，鬥始息。然城中游民多，頗喜亂，飭各街造籍，嚴管束，日給口糧，所費不貲；而軍需又巨，稱貸以應。不足，割腴田充之，凡數十萬金，產幾破。二年春，勇首蔡宇克牛罵頭、梧棲等汛，占梅之策也。梧棲為通海之埠，殷商聚集，占梅以為進規彰化之道。潛結郊戶楊至器，二月，取之；乘勢至山腳莊。張世英亦自內山來，首尾相應。

當是時，官軍多駐城附近，相持久，各罷敝。占梅議進兵，為忌者所阻。宗幹催之，上書陳其事，略曰：『賊本烏合之眾，死據孤城，其勢難久。我軍前後進勦，非不能戰；乃至今未克，誠以諸軍皆由鹿港而進，賊已備識虛實故也。若得省垣遣一大員，由淡水登岸，沿途招選兵勇，以壯聲勢；占梅當統練勇數千，同時南下，勦撫並行。彼將聞風膽落，不戰而平。兵有先聲而後實者此也』。宗幹韙之，遂以丁曰健為臺澎兵備道。

十月，至竹塹，與占梅議進兵。占梅自率精銳二千，扼山腳莊，拔茄投，攻大肚，進駐溪南，縱降將入城為內應。潮春久處斗六門，城中議降，股首江有仁持不可。十一月初三日，占梅以前鋒林忠藝、林尚等攻南門，與官軍會破之，遂復彰化。曰健入城，旋往鹿港，以占梅所部駐城中。曰健之行軍也，脅從各莊多痛勦。占梅輒請宥，全活甚眾。十二月，振旅歸，潮春就滅。事聞，加布政使銜。

福建督撫以占梅急公好義，品學兼優，奏請簡用。得旨召見，病辭，遂不出。占梅工詩書，精音樂。軍興之時，文移批答多出其手；暇則彈琴歌詠，若無事然。築潛園於西門內，結構甚佳。士之出入竹塹者無不禮焉，文酒之盛冠北臺。著琴餘草八卷，未刊，宗幹序之；又有潛園唱和集。同治四年卒，年四十有九。弟汝梅字若村，少入泮。光緒六年，巡撫岑毓英創造大甲溪橋，贊襄最力。及建省後，督辦鐵路清賦，有名於時。

## 據
*連橫·《臺灣通史》
*劉寧顏·《重修台灣省通志》
沈葆楨

**沈葆楨**，字**翰宇**，又字**幼丹**，福建侯官人。以翰林知江西廣信府。妻林氏普晴，林文忠公之女也。太平之役，葆楨與妻乞援守城，由是知名，累遷至總理各國事務大臣。

同治十一年，調福建船政大臣。十三年夏，日本以牡丹社番之殺其人也，以兵來伐，駐南鄙，沿海戒嚴。清廷以葆楨為欽差大臣，督辦軍務；又命福建陸路提督唐定奎率命葆楨經理善後。葆楨以臺灣為海上奧區、東南各省之藩衛也，地大物博，列國覬覦，自非悉心經畫，不足以資富庶。於是奏請移駐福建巡撫，以一事權；廷議從之。

初，臺灣止設一府四縣，而寄其權於巡道，地既遼遠，民又孳生，守土官但求無事，非敢稍議更張。葆楨以北鄙日闢，墾務日興，於是奏請添設臺北府、縣以資治理，廷議亦從之，臺北遂日趨富庶矣。

八月，奏請開山撫番，蠲除前禁；於是以提督羅大春、總兵吳光亮、同知袁聞柝率兵三路以入，會於臺東之水尾，築壘駐兵，衛行旅，而東西之道通矣。臺灣綠營久廢，葆楨奏改營制、築尓臺、架電報、振商務，凡諸要政，多有更置。

光緒元年秋七月，奉旨入京，途視澎湖，調兩江總督。

五年冬，卒，諡**文肅**，入祀京師賢良祠。

## 據
* 連橫·《臺灣通史》
魔方

**魔方**，亦曰**扭計骰**、**魔術方塊**，為匈牙利厄爾諾·魯比克於一九七四年所創。

形方，分六面以六色，更割各面以散子，可旋而更之，玩者先亂其子，使每面色雜，以歸各面於一色為勝。初，各面具九子，各邊凡三（即圖示者），名曰三階魔方，後有拓創焉，四階五階直至七階者，循階而上，歸之愈艱矣。亦有金字塔、斜轉、十二面體等異型方塊。今有三秒四七能歸三階者。

## 它典
* 魔方教學網
* 魚‧方塊達人鋪
歐陽凱

**歐陽凱**，福建漳浦人。康熙五十七年，任臺灣鎮總兵，加左都督。

六十年春，朱一貴謀起事。有粵人高永壽者，負販為生，途次見一病人，餓且死，救之，亦不問其姓名。一日至南路，遇之，欷歔感泣。引入山，置酒待，偕見一貴，刀鎗森列，具言起兵事。邀入黨。佯許之，乘間走赴南路營告變。弗信。至府，復告鎮署，凱亦弗信，且以為狂。會巡道梁文聡鞫問，坐妖言惑眾論死，從寬遞回原籍。

方是時，文恬武嬉，固不以治亂為意。已而一貴果起事，破岡山汛。報至，中營游擊劉得紫請行，不許。右營游擊周應龍，龐然魁偉，議論風生。令以兵四百人往。大敗而逃。一貴逐之，迫府治。凱率鎮兵出駐春牛埔，軍中夜驚，黎明稍集。五月朔，一貴來攻。鎮兵內亂，把總楊泰刺凱墜馬，馘首去。右營守備胡忠義、千總蔣子龍、把總林彥、石琳皆戰沒。府治遂陷。事平，詔贈太子少保，賜祭葬，廕一子以守備用。

## 據
*連橫·《臺灣通史》
許雲

**許雲**，福建海澄人，康熙五十七年任臺灣水師副將。朱一貴之役，南路既失，總兵歐陽凱出駐春牛埔，許雲率水師援之。

五月朔，一貴攻府治。鎮兵敗，凱死，雲衝突血戰，與游擊游崇功、千總林文煌、趙奇奉、把總李茂吉奮臂大呼，所向披靡。自黎明至於日中，矢窮尓盡，許雲重創，墜馬步行，猶手刃數十人；弁兵俱沒。

次子方度在旁，顧之曰：『吾為副將，義當死。汝其速突圍出，將安平、鹿耳門各尓封釘，無畀敵』。方度從之。雲遂陣沒。事聞，贈他拉布勒哈番世襲，賜祭葬，廕一子以守備用。方度後隨參將王萬化攻鹿耳門、安平鎮，有功，補臺灣鎮中營游擊。

## 據
*連橫·《臺灣通史》
林平侯

**林平侯**，名安邦，號石潭，以字行。籍龍溪。父應寅來臺，居淡水之新莊，設帳授徒。平侯年十六，省父，傭於米商鄭谷家。性純謹習勞，谷信之，數年積資數百；谷復。假以千金，命自經紀。平侯善書算，操其奇贏，獲利厚。

谷年老將歸，平侯奉母利以還不受，為置產芎蕉腳莊，歲收租息以餽之。已而與竹塹林紹賢合辦全臺鹽務，復置帆船，運貨物，往販南北洋，擁資數十萬。年四十，納粟為同知，分發廣西，署潯州通判，攝來賓縣。嗣調桂林同知，署柳州府。有幹才，大府重之。嘉慶十九年，大學士蔣攸銛督兩粵，有短平侯者，密揭其私。比謁，指陳政事，悉中肖綮，攸銛嘉之。尋引疾歸。

當是時，淡水閩、粵械鬥，漳、泉又鬥，蔓延數百村落。林平侯出而解之。而新莊地當衝要，每為兩族所爭，乃遷大嵙崁，建廈屋，築崇墉，盡力農功，啟田鑿圳，歲入穀數萬石。已復開拓淡水之野，遠及噶瑪蘭，所入益多。遂闢三貂嶺，以通淡、蘭孔道。平侯既富，念故鄉族人貧苦，倣范仲淹義莊之法，置良田數百甲，為教養費。復捐學租，倡修淡水文廟及東海書院。

道光十二年，嘉義張丙起事，官軍伐之；平侯助餉二萬兩，加道銜。子五人：長國棟早世，次國仁、國華、國英、國芳。仁、英皆收養，而華、芳有名。

## 據
王得祿

**王得祿**，字百遒，號玉峰。先世居於江西南城；曾祖奇生以千總隨征朱一貴，陣歿鳳山，賜恩騎尉，遂遷諸羅溝尾莊。年十五入武庠。乾隆五十一年冬，林爽文起事，陷諸羅，得祿走府城乞師，遂募義勇五百以待。五十二年十一月，大將軍福康安復諸羅，從戰有功。隨攻大里杙，躍馬先渡；後軍繼之，遂破堅壘，爽文竄內山。康安率軍進，命隸汀州鎮總兵普克保麾下。及平，賞戴花翎，以千總實缺用。六十年，補督標右營。陳周全之變，隨閩浙總督伍拉納入臺，事畢而去。

當是時，閩粵海上多盜，而蔡牽、朱濆為之魁，劫船越貨，商務阻遏。閩浙總督檄銅山營參將李長庚平之，得祿從，頗殺賊。嘉慶五年春三月，長庚為福建水師提督，一意勦盜，而得祿與邱良功為之輔。四月，護送封舟赴琉球。十一月，回省。旋率兵艦出洋，時有殺獲，以功晉級。

九年十一月，護澎湖水師副將。時牽有窺臺之意，而澎湖為臺之門戶，孤懸海上，乃籌守備、討軍實、築尓臺，以防侵擾。十年春正月，牽至，入虎井嶼。將登岸，得祿禦之。八月，署澎湖副將。十一月，牽入鹿耳門，勾結陸盜，攻圍府治。得祿隨長庚赴勦。牽沉舟以阻，而自屯岸上。得祿知大港可達安平，自駕小舟入，與鎮道會商勦圍之策。嗣與義首吳春貴、柯緯章、王得昌等率義民三百，十一年春正月初五日，嚴軍行。戒諸舟勿燃燈，既迫，始奮擊之。牽揚帆欲遁，得祿揮舟堵截，擲火罐、火箭以焚，烈焰漲舟，賊驚惶，多墜海死。燬船二十有二，獲其三，禽股首蔡正等百六十八人，斬首八，陣鹵器械無算。牽以是奪氣，然猶據險守。

二月初二，舟次洲仔尾，睹岸上民兵參差，而東南氛其惡，訝曰：「不趣援，賊必伏戎於莽，兵勇將不支」。所領舟置劈山尓十二尊，揮眾上岸，舉尓擊。戒曰：「視吾旗進退」。時潮將落矣。每舟以善泅者六人扶之進，麾旗放尓。賊果伏莽中，不虞軍官之猝至也，爭走。而水陸阻隔，莫能援；城中義勇又數隊至，賊愈窘，縱火燬其營。牽大敗，謀遁走，港塞不得行。初六日，風潮驟漲，遂被逸。長庚及得祿追之，不及，奪船十餘，頗斬獲，詔革頂戴。三月，將軍賽沖阿渡臺，仍命勦堵。

五月，牽復泊鹿耳門，賽沖阿令得祿率兵小船十二、䐶船二十，出戰。與福寧鎮總兵張見陛內外合攻。得祿憤前之被逸也，鼓勇而進，衝其中堅，獲船十，擊沉十一，禽股首林略、傅琛及徒二百數十人；牽敗去。詔加總兵銜。十二年春正月，會浙江提督李長庚勦牽於粵洋，頗斬獲；嗣調南澳鎮總兵。至銅山，聞朱濆竄鹿港，追之；七月，至雞籠。見濆舟潛匿港內，又諜知夜突，驟擊之，斃賊七百，獲船九，燬二，擊沉三，救回商船一。濆敗竄蘇澳，謀據地久居。復追之。見港狹，以小舟載火具入，伏巨艦於港口；縱火焚，濆舟爭出，開尓擊之，狼狽走。沈舟三，獲一，器械無算。濆乃東去，自是不敢犯臺灣。

十二月，長庚追牽於黑水外洋，中尓殞。十三年春正月，詔任浙江提督，總統閩浙兵船，為長庚雪憤。五月受事，六月調福建水師提督。與總督阿林保奏言：「臺灣北路守兵單薄，請改興化協左營守備為水師，移駐滬尾。以延平協左營守備移駐艋舺，管轄陸路」。從之。十四年八月，會浙江提督邱良功勦牽於定海之魚山。牽勢已蹙，追之不敢息。明日，仍據上風。傍午，逾黑水洋，見綠水，將遁走外洋。得祿恐其復逸，麾閩浙各船遏之。牽殊死戰，篷索相糾。賊以綻鉤浙舟，矛貫良功之腓。浙舟毀綻脫，而得祿之船復迫之。轉戰良久，濺血聲喧。牽彈盡，以番銀為尓子。官軍亦以大尓轟擊，撰霧蔽海。得祿傷右額，猝倒再起，大呼殺賊。牽知不能免，自沉其舟，妻孥皆死。捷聞，詔封二等子爵，賞戴雙眼花翎。十五年四月，統師出洋，搜勦餘黨，多納降。海上稍靜。然猶有黃治聚眾海壇，劫截商旅，討之。自是每有斬獲，海寇漸平。

十六年九月，入覲。垂詢水師情形，溫旨褒嘉。歸福建。十八年二月，福建巡撫張師誠疏言：「臺灣之鹿耳門、鹿港兩處，港內悉係暗沙，須淺水船隻始能守禦。應造守港及八槳快船，分設防堵。王得祿素諳臺地情形，請令酌定船式」。得祿遂繪圖以進，奏請「造竣之後，分撥鹿耳門十六隻，鹿港、八里坌各八隻」。從之。又以廈門為全閩要口，港汊紛歧，商旅往來，時虞伺劫，奏請「動撥房租，添造槳哨巡船，以利緝捕」。亦從之。旋赴臺灣閱兵，請假展墓。得祿少失恃，長嫂許氏育之，至是特請追封一品夫人，長兄追贈振威將軍，蓋異數也。七月回任，整剔營伍，多所更改。

二十五年，復赴臺灣閱兵。道光元年春正月，調浙江提督。翌年六月，以病乞回籍。捐運津米，並倡修鳳山縣城，奉旨交部優敘。七年八月，入覲。旋閩後，寄家廈門。已而嘉義張丙起事，南北俱動，即募義勇五百，隨水師官兵至樸仔腳，助戰有功，詔加太子少保銜。得祿以嘉義城垣為張丙所蹂躪，倡議重修，並建義倉，儲穀二萬石，為兵荒之用。居鄉時，頗有義舉。二十一年英人之役，駐防澎湖。十二月，薨於防次，年七十有二，追贈伯爵，加太子太師銜，諡果毅，賜祭。有子十，長朝綱，任山東濟東道；次朝綸，候補員外郎。

## 據
*連橫·《臺灣通史》
倫敦

**倫敦**者，英國之都也，處乎泰晤士河畔。城內有口凡七百餘萬，計及郊則千餘萬焉。自羅馬人立斯城，已為英格蘭之要地。千年以還，掌乎舉國之命脈，英國文藝復興、工業革命、哥德復興式等，悉肇於斯。觀乎西敏寺、倫敦塔、格林威治古城等，古色古香，引人入勝；而市民摩肩接踵，商旅雲集，是故古雅繁華，可謂融於一地焉。
## 通運
倫敦地鐵，凡十一轍，計四百一十七公里。
吳沙

**吳沙**，漳浦人，少落拓。來臺，居北鄙之三貂嶺；任俠，通番市。番愛其信義，遠近歸之。民窮蹙來投者，則與米一斗、斧一柄，使入山伐木抽籐以自給。於是客至愈多。淡水廳慮其亂，遣諭羈縻之。

林爽文之變，全臺震動；及平，黨徒多北走，遁入山。同知徐夢麟素知沙有為，請大吏，檄沙堵守。沙既通番市，嘗深入蛤仔難，視其地平廣而腴，可墾田。蛤仔難者，番地也，三面負山，東臨海，平原萬頃，溪港分注，天然沃壤也。自三貂嶺越山行，一、二日可至，然漢人鮮入者。乾隆三十三年，林漢生始召眾入墾，為番所殺。後或再往，皆無功。沙既議墾，謀於其友許天送、朱合、洪掌。之三人者，亦番割也。分募三籍流氓，率鄉勇二百餘人前進，佃農隨後。

嘉慶元年秋九月十六日，至烏石港，築土堡以居，則今之頭圍也。闢地日廣，番始驚怖，傾其族以抗。而鄉勇力戰，沙弟立死焉。沙既遭番害，竭智併力，不稍屈。乃使告曰：『吾輩奉官命而來；以海寇將踞茲土，為番人患，非有心貪而之土地也。且駐兵屯田，亦藉以保護而之性命爾』。番信之，鬥稍息。居無何，番患痘，枕藉死，閤社遷徙。沙以藥施之，不敢食；強而服之，病立瘥。凡所活百數十人。群番以為神，納土謝。未一年得地數十里。

初，沙將入墾，苦無資；淡水柯有成、何繢、趙隆盛聞其事，皆助之。沙所募多漳籍，約千人，泉人漸乃稍入，而粵人則為鄉勇。已而漳人蕭竹來游，沙禮之，為之畫策。二年，沙赴淡水廳給照。許之，與以吳春郁義首之戳。疏節闊目，一切聽從其便。沙乃召佃農，立鄉約，徵租穀，刊木築道。沿山各隘，分設隘寮十一所，曰民壯寮，募丁壯以守。每隘十餘人，或五、六十人，晝夜擊柝，行旅無害，故來者皆有闢田廬、長子孫之志。而沙亦歲入愈豐，以其餘力拓地至二圍。

三年，沙死，子光裔無能，侄化代領其事。已而吳眷、劉胎、蔡添福來附，拓地至湯圍。番慮其逼，復時有戰鬥，互殺傷。化乃與番和，約不相侵擾。番喜。進至四圍，皆為漳人踞。泉人初不及二萬，僅得二圍地，民工衣食皆仰於漳。粵人忿，且諗泉人弱，起而攻。泉人與鬥，輒敗，將棄地走，漳人留之，更與以柴圍之六十九結奇立丹之地。化及三人者咸戒其眾，毋更進，而三籍亦相安矣。

七年，人至益眾。漳人吳表、楊牛、林嵰、簡東來、林瞻、陳一理、陳孟蘭，泉人劉鐘、粵人李先，共率眾一千八百十六人，進攻得五圍，謂之九旗首。九旗者，人各建一旗，立地上，以色為界。於是漳得金包里、股員、山仔、大三鬮、深溝地，泉得四鬮一、四鬮二、四鬮三、渡船地，而粵亦得一結至九結地；然泉人別闢溪洲一帶。三籍之氓雖各耕鑿防備，而皆奉化為義首；化亦能御其眾，聽約束，不敢犯。

## 據
*連橫《臺灣通史》
鳳德公園

**鳳德公園**，香港公園也。在鳳德道、蒲崗村道間，方約一公頃。園內所設，皆本《西遊記》。內分為四，曰「五指山」、曰「水晶宮」、曰「火焰山」、曰「花菓山」。古風雖微，逸氣不凡。水簾洞內，水簾谷簾，泉之揚兮，靈終古而并載。水晶宮壁畫，遊乎太虛。四鄰休憩者眾。

## 據
*拍攝場地資料庫－鳳德公園
胡言

**胡言**，古云外域之言也。《魏志·釋老志》：服其道者謂之「沙門」，或謂「桑門」，亦聲相近，總謂之「僧」，亦胡言也。
香港浸會大學

**香港浸會大學**，簡曰**浸大**，香港之大學也，處九龍塘，今校長衛炳江博士。肇乎公曆一九五六年，訓曰「篤信力行」。向秉基督之教化。以達全人教育。

## 史

抑香港浸會大學肇創之際，實稱**香港浸會書院**。公曆一九九四年十一月始稱大學，由大學教育資助委員會資之。

## 今況

今其有學院九，曰文學院，曰工商管理學院，曰中醫藥學院，曰傳理學院，曰理學院，曰社會科學院，曰持續進修學院，曰創意藝術學院，曰研究院；學系三十二，計榮譽者有二十九，另設修課式或研究式高等學位課程二十五。

其中國研究、體康管理、歐洲研究、翻譯學諸課，先於全港。至若傳理學、國樂及洋樂學、中醫藥學、人力資源管理學、政治及國際關係學等，亦頗具盛名。

## 校園

有校園五，曰善衡，曰逸夫，曰浸會大學道，曰啟德，曰荃灣，各處窩打老道、聯福道、浸會大學道、彩虹及荃灣海濱。另有石門校園，居新界沙田區石門，持續進修學院所轄也。

有學生宿舍，二零零二年三月竣於浸會大學道校園，分南北二樓，南稱偉倫樓，北稱李文正樓，中有食肆；肆前中庭曰賽馬會廣場，立有臺，或有學生相集而娛；舍有四堂，曰蔡元培堂，曰楊振寧堂，曰周樹人堂，曰宋慶齡堂，蔡、楊居南，周、宋居北。宿位凡一千六百三十二。

處舍區而東眺，有山焉，終歲林木蓊鬱，枝葉蔥蘢，蟲聲喁喁，鳥語呢噥，山麓偶有軒車呼嘯而馳，和之天光萬籟，別有風致。或涼風習習，和陽光數縷，經綸學務之生處其間，常心靜而神安。

## 奇人

有童沈詩鈞，九歲中舉，入浸大數學系，為香港負笈大學至幼者，遂有神童之稱。蓋以垂髫之稚年而修學士之業者，香港前未之有也，況詩鈞心智未及熟稔而盛名舉，學業未及圓滿而豔羨至，世人故或憂其淪俗世之汶汶，而重蹈宋季方仲永之覆轍也。

校亦有荊楚佳麗，名黃橙子。二零零六年十月二十八日，鳳凰衛視之中華小姐環球大賽落幕香江，橙子力蓋群姝，蟾宮折桂，一時令名遠揚。二零零七年為浸大傳理學院所錄，修中文新聞，舍蔡元培堂。

橙子嘗言己實非應年畢業之中學生，雖向慕香港，亦本無緣浸大。然當其嬿滿競臺、問鼎芳園也，有賓客感焉。賓客者，浸大教授也，遂錄之，今為橙子之導師。

## 歌

校歌之曲，為謝志偉博士所譜；詞分二闋，上者，肇始之時，謝扶雅作之，下者，正名大學時，謝志偉補之。

歌曰：

南天海角獅子山前 我校聳立輝煌

中西結合昌明學術 世界新發光芒

盡心盡性立己立人 基督榮名孔揚

緬念前猶任重道遠 相期澤普流長

成功道上披荊斬棘 師生奮發圖強

大學得成秉肩昂首 先賢宿願得償

學海無涯博大精微 永恆真理導航

敦厚崇禮關懷社稷 桃李古道熱腸

## 它典
*香港浸會大學主頁
夷語

**夷語**，古云夷人之言也。《隨書·經籍志》：「又後魏初定中原，軍容號令，皆以夷語」。
五刑

上古之**五刑**者，一曰墨，于額上刺字，凃之以墨也；二曰劓，割鼻也；三曰刖，斷足也；四曰宮，男子閹割，女子幽閉也。五曰大辟，極刑也。《尚書·呂刑》云：「墨罰之屬千，劓罰之屬千，刖罰之屬五百，宮罰之屬三百，大辟罰之屬二百，五刑之屬三千。」

然五刑之實，自先秦以降，歷代不盡然也。隋文代周，制《開皇律》，傍采齊、周，更定五刑。一曰笞，小杖擊也，言人有小愆，法須懲誡，故加捶撻以恥之；二曰杖，大杖擊也；三曰徒，奴也，蓋奴辱之；四曰流，謂不忍刑殺，宥之于遠也；五曰死，同上古之大辟，刑之極也；五刑皆可以銅贖。隋後諸朝皆以為定制。至晚清改從西律，五刑乃廢。

## 先秦時期

* 墨，又稱黥，刺青並染墨。
* 劓，割囚之鼻。
* 刖，夏稱臏，周稱刖，秦稱斬趾。
* 宮，割去囚之勢。
* 大辟，即死刑。

## 隋唐至清

* 笞，以小板責打囚之臀、腿。
* 杖，以大板責打囚之背、臀、腿。
* 徒，分五等：一年，一年半，兩年，兩年半，三年。
* 流，流囚至邊。分三等：兩千里，兩千五百里，三千里。
* 死，唐代有斬，絞。明後加凌遲。

## 據
* 長孫無忌《唐律疏議》卷第一名例
劉昌叔

**劉昌叔**，明福安人。工於寫照，常獨行曠野，為群惡少剽其資，輒貌其人，愬裡正跡之，無得脫者。此與元靄僧倉卒中寫小黃門頭子者，同一絕技。

## 據
*《明畫錄》
九錫

**九錫**，傳曰諸侯之有德，天子錫之（注︰錫同賜）。 一錫車馬，再錫衣服， 三錫虎賁，四錫樂器，五錫納陛，六錫朱戶，七錫弓矢，八錫鈇鉞（音斧越），九錫秬鬯（音巨悵）。

九錫說始於周，先齊桓公二錫。自漢以王莽九錫，然受錫者多篡帝位，故有功臣忌而拒受之。

## 據

*《韓詩外傳》
中秋

**中秋**，八月之望也。歐陽詹《翫月序》云：「秋之于時，後夏先冬。八月于秋，季始孟終，十五於夜，又月之中。稽之天道則寒暑均，取諸月數則蟾魄圓。故曰中秋。」言此日為三秋之中也，又謂之月夕。

其時人多盡興，食月餅瓜藕。迨月上焚香，即大肆飲啗，竟夕始散。
長城

**長城**，起臨洮至遼東，延袤萬餘里。多云秦始皇築之，然實非其一人所為也。昭王時，已於隴西北地上郡，築長城以固邊矣。亦非盡秦築也，趙起自代并陰山下，至高闕為塞。燕自造至襄平，亦皆築長城矣。秦之後若魏、若北齊、若隋、若明亦皆築焉。

蓋天以山川險隘限人，有所不足，增而補之，亦不為過。且有為民之意存焉。使後之人懲秦人，起閭左之失，慮蒙恬絕地脈之禍，而廢其已成之功，非計也。但內政不修，而區區於外侮之禦，乃至於竭天下之財，以興無已之功，則不知所務耳。

夫千百年來，夷狄屢犯，長城屢毀，其址多易，今殘存者，明之所修也，起嘉峪而迄山海，亦越萬里耳。

## 據
* 明章潢《長城說》
空集

**空集**者，無物之集也。夫集，集數物於一耳。至若斯集，凡集合者，咸括之耳。泰西記之曰「\{\  \}」、「∅」。造此符者，布爾巴基也。布爾巴基者，法蘭西群疇自謂也。

空集公理曰：「空集存也」。外延公理曰：「二集物咸同者，同也」。故無物之集皆同也。
顯慶

**顯慶**，唐高宗之年號也，始於公元六五六年，止於公元六六一年二月，凡五年餘。

## 大事
*顯慶二年，唐破西突厥。
*顯慶三年，唐征高麗，西突厥降
## 生

## 卒
*顯慶三年二月，尉遲恭薨
*顯慶四年，長孫無忌自縊

## 紀年

:
牛頓 (單位)

**牛頓**者，力之衡也。

今之公制，所謂一牛頓者，以加諸千克之靜物，秒移二分之一米，二秒移一又二分之一米，三秒移二又二分之一米，如是云云。

以此為本，類而推之。倘力倍之，則所移亦倍之。

蓋因格致家奈端首釋其理，故以之名，「牛頓」爲今譯。

## 兼查

* 國際單位制 

* 度量衡
度量衡

**度量衡**者，稱物之制也。度乃物之長短，量乃物之大小，衡乃物之輕重。今人以度量衡代稱萬物之計量。然古今中外之度量衡不一，多有不便。法人察之，遂立萬國公制，後漸為諸國所取，天下皆用之。
威氏鷸

**威氏鷸**，濱鳥也，小而肥。出美加之澤地中，窠甚隱蔽，千百為群，飛集有度。羽毛多棕，雜以淡白，頭頗類鴷，喙黑，觜長如錐，凡數寸。目紋黑，足青灰，翼甚尖，狀甚可愛。以蟲、蚓、植料為食，常處泥澤。求愛之時，雄者高飛，盤旋天上，復入水中，以作殊音，雌者聽耳，擇而適之。入冬之時，群而南徒，俟春夏之際，方復還耳。遇敵寇犯，伏於田間，以惑之耳。敵近，則群而曲飛，擾其心神，故非彊者，莫之能獵。

貌似田鷸，髣若同類，細察其身，方知有別。翼緣帶白，異乎田鷸；尾羽有八，非同田鷸之七。
百度百科

《**百度百科**》，百度所創，萬物於斯匯宗，大典用是期成。西元二〇〇六年四月二十，初立於世。二〇〇八年四月廿一日，正版出焉。及二〇二〇年三月，得文逾一千六百七十四萬。

是百科也，凡以百度檢索，苟其已收所檢之條，其址即當首位，眾首之首，以博民歡。

纂文於百科者，賜等級、積分；功勳卓著者，百度以獎品遺之。而以其未明版權之約，文多襲他方，維基大典之文多為所竊。亦有商戶，偽為詞條，纂廣告以得利。毀文觀者亦甚眾。又有執事若干，藉自好增刪，更止眾民言敏感舊事，故人有微辭耳。

亦有排版不暢之疾，尤以數學公式。常代\frac{b}{a}以b/a，代1011_{(2)}以(1011)2，代e^{-x^{2}}以e^(-x^2)，使人難閱之。

## 兼查
*維基大典
*互動百科

## 據




## 博觀
*百度百科之卷首

分類:百度
分液漏斗

**分液漏斗**者，分混液之器也，於萃取時常用。形如漏斗。斗部球狀，上置密塞，下有活栓。其法：先置液於斗內，覆塞其上，靜置焉，迨液分，界宛然，去塞啟栓，則重液下出於管，界線隨降，俟重液盡出，復閉活栓，輕液留於斗內，可自上口傾諸他器也。
桓階

**魏安樂貞侯桓階**字**伯緒**，漢長沙臨湘人也。孫堅舉階孝廉，除尚書郎。父喪，歸鄉。會堅擊荊州牧劉表死，階詣表乞堅喪，表義而與之。

曹操與袁紹拒於官渡，表應紹。階說表太守張羡舉長沙及旁三郡以拒表，遣使詣操，操大悅。表急攻羡，羡病卒。城陷，階自匿。久之，劉表復辟為從事祭酒，欲妻以妻妹蔡氏。階拒而不受，辭疾告退。

曹操定荊州，聞其為張羡謀也，異之，辟為丞相掾主簿，遷趙郡太守。魏國初建，為虎賁中郎將、侍中。時世子未定，而臨菑侯植有寵。階數陳操曹丕之德，公規密諫，前後懇至，於是操知階篤於守正，深益重焉。又毛玠、徐奕為西曹掾丁儀所不善，儀屢言其短，賴階左右以自全保。其將順匡救，多此類也。遷尚書，典選舉。曹仁為關羽所圍，操遣徐晃救之，不解。操欲自南征，以問群下。群下皆曰不宜行。階獨曰：「大王以仁等為足以料事勢不也？」曰：「能。」「大王恐二人遺力邪？」曰：「不。」「然則何為自往？」曰：「吾恐虜眾多，而晃等勢不便耳。」階曰：「今仁等處重圍之中而守死無貳者，誠以大王遠為之勢也。夫居萬死之地，必有死爭之心；內懷死爭，外有強救，大王案六軍以示餘力，何憂於敗而欲自往？」操善其言，駐軍於摩陂，賊果為晃等所敗。

文帝踐阼，遷尚書令，封**高鄉亭侯**，加侍中。階疾病，帝自臨省，謂曰：「吾方託六尺之孤，寄天下之命於卿。勉之！」徙封**安樂鄉侯**，邑六百戶，又賜階三子爵關內侯。後階疾篤，遣使者即拜太常，薨，帝為之流涕，謚曰**貞侯**。

子**壯侯嘉**嗣，遷亭公主。嘉平中，以樂安太守與吳會戰東關，軍敗，沒。嘉子**翊**嗣。**纂**，階弟也，為散騎侍郎，賜爵關內侯。

## 評

*陳壽評曰：「桓階識睹成敗，才周當世。」

## 據

*《三國志·魏書二十二·桓二陳徐衛盧傳》
天地日暖

夫工業革命以降，**[[地球|天地]]日暖**，其勢日明，其害日顯。此固人之所為也。車舸來往轔轔，廠舍煙突矗立，黑煙裊裊，碳塵咸出。此工業日進，而污染日甚，溫室氣體日濃，熱無以去，遂俳佪於天地間。

於是萬物易，異象生。海面日漲，氣候突變，水旱交侵。漁農漸廢，物種殄絕，病蟲日增。萬民懲是久矣。

諸國遂盟，訂《京都議定書》，力減溫室氣體之釋，用緩此變。惟其成敗，尚未可知。
軒轅劍系列

**軒轅劍系列**，大宇公司多魔小組所創之戲也，以扮演古人為樂。凡十三輯，迄今廿有五年耳。

## 年表

初僅名《軒轅劍》，復出《軒轅劍貳》，以續前事。俄而《楓之舞》出，號曰外傳。自是以降，諸代咸有正外兩傳耳。

## 發跡
庚午年，多魔所制《軒轅劍》乃第一中文武俠游戲，是時，民眾多為所動。然多魔首作，歷事尚淺，制作甚劣，人多小之。且研制之時，多魔一人服徭役，以致游戲所敘割裂，后乃以《軒轅劍貳》補全之。

《軒轅劍》各人稱號皆襲《聊齋志異》，曰燕赤霞，曰寧采臣云者。二代一一去之，換以新制名稱，曰何然、江如紅、楊坤碩。

二代所載之機關術，煉妖壺皆為后代引用，為民眾所喜。

## 全盛
乙卯仲冬，《軒轅劍叁》刊行於世，一時聲名大噪，蓋多魔歷史四年之所為做。越明年，《天之痕》行，街巷傳譽。攜《叁》與《天》，大宇尤為所譽，是為全盛。比諸外傳，正傳之劣，亦由是始。

分類:臺灣電子遊戲
桓陵

**桓陵**字**元徽**，魏長沙臨湘人，階孫也。有名於晉武帝世，官至滎陽太守。

## 據

*《三國志·魏書二十二·桓二陳徐衛盧傳》
*《世說新語》
桓祐

**桓祐**者，魏長沙臨湘人，階長子也。早父病卒，追贈關內侯。

## 據

*《三國志·魏書二十二·桓二陳徐衛盧傳》
許渾

**許渾**，字**用晦**，一曰**仲晦**，祖出安州安陸，潤州丹陽人也，一曰睦州。晚唐詩人。
## 傳

約生於貞元七年。武后朝宰相許圉師六世孫。太和六年進士，為太平縣令，大中三年任監察御史，以疾乞東歸，終郢、睦二州刺史，所至有善政。渾長於詩，有《丁卯集》行於世。約卒於大中十二年。

《宣和書譜》曰：「許渾正書雖非專門，而灑落可愛，想見其風度，渾作詩似杜牧，俊逸不及而美麗過之。古今學詩者，無不喜誦，故渾之名益著，而字畫因之而並行也。」

## 詩作
*《塞下曲》
*《早秋》
*《秋日赴闕題潼關驛樓》
*《咸陽城西樓晚眺》
*《孤雁》
*《姑蘇懷古》

## 引據
*《唐書·藝文志》
*《全唐詩話》
*《江南通志》
*《浙江通志》

分類:唐列傳
冪集

**冪集**，諸子集之合也。

## 定義

甲（A）之子集，俱聚而成集而無一漏省，曰甲之冪集（記曰「P(A)，即*冪*（*甲*）」）。舉甲集有水、火兩元為例，甲之冪集為「{}，{水}，{火}，{水,火}」。

冪集公理曰︰「若有集，則其冪集亦存。」

## 例

*尋歲寒三友，或無所得，或見松，或見竹，或見梅，或見「松、竹」，或見「松、梅」，或見「竹、梅」，或咸得之。此八見，歲寒三友之冪集也。（「*P*({1,2,3})={ &Phi;, {1}, {2}, {3}, {1,2}, {1,3}, {2,3}, {1,2,3} }」）
*空集者，凡冪集必有之。（「&Phi; &isin; *P*(*A*)」）
*空集之冪集，以空集為物之集也。（「*P*(&Phi;) = { &Phi; }」）
國立虎尾科技大學

**國立虎尾科技大學**，略稱虎科大，在雲林縣虎尾鎮，屬技職體系。以「誠正精勤」為訓。

## 史
民國六十九年肇於虎尾，時名曰臺灣省立雲林工業專科學校。七十年改隸，曰國立雲林工業專科學校。八十六年升格，曰國立虎尾技術學院。九十三年改名，曰國立虎尾科技大學。

## 學院
學院凡四，曰工程學、曰電資學、曰管理學、曰文理學。

## 它典
* 國立虎尾科技大學
併集

**併集**者，合二集也，港台之人謂之曰「聯集」。

## 定義

收二集之元素，并歸一集，謂之併集（記曰「 A\cup B」）。

併集術曰︰「若有集，則其元素之併集亦存。」

## 例
*奇偶之集相合，可得整數之集耳。
*「金、木、土」之集，并「水、火、土」之集，得五行之集。（記曰「 {金,木,土}&nbsp;U&nbsp;{水,火,土}={金,木,水,火,土} 」）
*凡不足一而逾零者，并而得一集；不足二而逾一者，亦得一集；不足三而逾二者，亦得一集。如是復計，則得無窮集。此無窮集相併，正數之集是也。（記曰「{(x\mid 0\leq x\leq1)}\cup{(x\mid 1\leq x\leq2)}\cup{(x\mid 2\leq x\leq3)}\cup...={(x\mid x\geq0)}」）
*集自并，亦為己耳。（記曰「A\cup A=A」）

## 註


## 參
*交集
交集

**交集**者，集之交也。

## 定義

二集共有之物，聚曰**交集**（記曰「A \land B」）。

## 例

*奇偶之集相交，卒得空集。
*五金之集，交五行之集，得獨金之集。（記曰「{金,銀,銅,鐵,錫}&nbsp;∩&nbsp;{金,木,水,火,土}={金}」）
*不足二分之一者，成一集也；不足三分之一者，亦成一集也；不足四分之一者，成一集也；如是類推，得無數集。此無數集之交者，負數集是也。（記曰「{(x\mid x\leq\frac{1}{2})}\land{(x\mid x\leq\frac{1}{3})}\land{(x\mid x\leq\frac{1}{4})}\land...={(x\mid x\leq{0})}」）
*集自交，亦為己耳。（記曰「A\land A=A」）
補集

**補集**者，二集之差也，亦曰**差集**。

## 定義

凡乙（B）之元素不在甲（A）者，盡收一集，是為補集（記曰「*B*&nbsp;\&nbsp;*A* 或 *B*&nbsp;&minus;&nbsp;*A*」），或曰「乙去甲」。

## 例
*整數集去偶數者，奇數集是也。
*偶數集去整數者，空集是也。
*「金、木、土」之集去「水、火、土」者，「金、木」之集是也。（記曰「{a, b, e}&nbsp;\&nbsp;{c, d, e} = {a, b}」）
*集去己，空集是也。（記曰「{*A*&nbsp;\&nbsp;*A* = { }」）
直積

**直積**者，又名**積集**、**笛卡兒積**，為集坐標之集也。

## 定義

甲乙為集。甲（A）取一物曰乾（a），乙（B）取一物曰坤（b），合成乾坤對（記曰「(a,b)」），命作有序對。以甲乙之乾坤對，聚以成集，曰甲乙之直積。以乘號記之，其集之積記為集集相乘，又得名**積集**。（記曰「A \times B =\{ (a,b) : a\in A, b\in B \}」）。

若有無數集合，各取一物，曰族。聚以成集，得無數集合之直積也。見選擇公理一文，兹不贅耳。

## 例
* 橫有三行，縱有二列，則行一列一、行一列二、行二列一、行二列二、行三列一、行三列二，合成橫縱之直積也。（記曰「{1, 2, 3} × {1, 2} = {(1,1), (1,2), (2,1), (2,2), (3,1), (3,2)}」）
* 實虛之直積，複平面是也。
* 物與空集之直積，亦空耳。（記曰「*A*×φ=φ」）

## 練
* 或問：干支為直積乎？六十四卦為乎？
答曰：茲可論矣。夫干支者，甲子，乙丑……如是以次，十干十二支，止得六十干支耳，非直積所論之百二也，其有甲子、甲寅、乙丑、乙卯，而無甲丑、甲卯、乙子、乙寅。故**干支非直積**也。六十四卦者，取二卦，分曰上下卦，合而成之，各卦均互合焉，譬若上兌下乾，曰澤天夬；上震下坎，曰雷水解。一一合焉，未嘗無對，故，**六十四卦乃直積**也。
基數

**基數**者，集之大小也。

## 定義

甲（「A」）之基數（記曰「|A|」）者，其元素之多寡也。基數者，自然數之推廣也，蓋元素可以無窮多耳。

以集論言之，凡與甲有一一對應者，聚以集成，則甲之基數也。故若甲乙有一一對應，則二者基數同矣（記曰「|A|=|B|」）。

疇人溤諾曼以自然數為集，如三為「零，一，二」之集也。基數為三者，意謂基數與三同耳，則其元素亦有三。

若甲有單射乙者，則曰甲之基數不多於乙也（記曰「|A|&le;|B|」）。

蓋亦可以「最小序數」目之，詳見序數一文。

## 算

甲乙二集，其交為空（「A &cap; B=&phi;」），則並之基數為基數之和也（「|A &cup; B|=|A| + |B|」）。

甲乙二集，直積之基數為基數之積也（「|A x B|=|A| x |B|」）。

須知基數未有減除也。

## 例
一︰「甲，乙，丙，丁」之集，基數為四。

二︰空集者，無物之集也，基數為零。

三︰倍者，整數一一對應偶數也，故整數集之基數同乎偶數集。然若集之基數同乎其真子集，即無窮集合之象也。

四︰自然數之基數小於實數也。
子集

**子集**者，集中之集也。

## 定義
凡甲（A）之元素，乙（B）咸有之，則甲為乙之**子集**也（記曰「A\subseteq B」），或簡曰「乙含甲」或「甲含于乙」。

然乙有甲而甲非乙者，則甲乃乙之**[[真子集]]**耳（記曰「A\subsetneq B」）。

## 例
*整數集內，含偶數集耳。
*五行之集，含「土、木」。（記曰「\{a, b, c, d, e\} \supseteq \{d,e\}」）
*凡物咸含空集。（記曰「A \supseteq \emptyset」）
*凡集咸含己耳。（記曰「A \supseteq A」）
自然數

**自然數**者，為一、二、三、四等，泰西人以為不言而喻，蓋「自然」之數也。或曰**正[[整數]]**，或曰**非負整數**，觀乎零為自然數否。若夫零者，自然數耶？非自然數耶？無定案也。今中華人民共和國教育部以零為自然數也。聚之成集，記曰\mathbb{N}。

自然數有四用：一乃數量，曰基數；二乃次序，曰序數；三乃歸納法；四乃實數。此四用之引申，殆盡一切數學，故公理集論亦以自然數起，見無窮公理。自然數之學，曰數論。

## 算

自然數者，物之數量也。

有數若干，取物若干。若有二數，則共取二數之和也。從大數取走小數，則得二數之差耳。

有數甲乙，甲個乙相加，曰甲乙之積。以乙減甲，減之又減，至不能減，所減次數，曰商。

## 集

既為不說自明之數，何以定義耶？誠非易事也。今多宗疇人皮亞諾（Peano）及馮諾曼（John von Neumann）之定義。

### 皮亞諾公理
皮亞諾曰，凡合五公理之集，可作自然數集觀：
* 公理一，有物曰「本」；
* 公理二，凡物必有「後」；
* 公理三，非「本」者，必承他物；
* 公理四，物異，則其後亦異；
* 公理五，此乃歸納法也：有子集合公理一，公理二者，實本集是也。

如是，則以「本」為零，零生一，一生二，二生三，三生萬物。

### 溤諾曼定義

溤諾曼曰：「皮亞諾公理善，然則何者為「本」，何者為「後」也？」

遂以空集為「本」，以含己之集與己並（記曰「\left\{a\right\}\cup a」）為「後」。如是，則零為無物之集（0=\left\{\right\}），一為合零之集（記曰「1=\left\{0\right\}」），二為合「零、一」之集（記曰「2=\left\{0,1\right\}」），三為含「零、一、二」之集（記曰「3=\left\{0,1,2\right\}」），類推可也。

有問：「不若以二物之集為二，三物之集為三，何以如此費周章？」

答曰：「不知三，則何謂三物之集耶？此乃遁環論證也。吾之法則無此弊然。從此，凡與吾定義之三有一一對應者，可稱為三物之集也。」

### 算

物加一者，物後也。

甲（a）加零為己（記曰「a+0=a」），甲加乙（b）後同乎甲乙和之後（記曰「a+(b+1)=(a+b)+1」），合此二者，加法是也。甲乘零為零（記曰「a0=0」），甲乘乙後同乎甲乙之積加甲（記曰「a(b+1)=(ab)+a」），合此二者，乘法是也。

若有數加乙等於甲，則謂之甲減乙（記曰「a-b」）。若有數乘乙等於甲，則謂之乙除甲（記曰「a/b」）。

此四者，當世數學之四則定義也。

## 史

殆無一文明不知有數，有南美亞瑪遜皮拉罕人，不知有三四，世所罕見。上古之人曰數，正整數也。古希臘人不以分數為數，只知二數之比。數系擴張，負數、無理數生，歐洲人惡之，曰：「非自然數也。」

零者，無也。古瑪雅人、印度人、中國人，最先用零者也。然印度、中國可有交流？未有定案也。零入歐洲，學者甚惡之，然商人喜其便利。

大食疇人Al-Karaji創歸納法，為證明之妙法。然此法當其可行？苦思良久，皮亞諾曰：「此自然數之性也，宜以公理視之。」遂有皮亞諾公理。

康托爾立集論，創基數，然不甚嚴謹。溤諾曼曰：「若以零為自然數，則可嚴謹定義基數也。」故有溤諾曼定義，亦開零乃自然數之爭。

今疇人各取所需。電腦之學，因記憶體始於零，故喜以零為自然數；數論者，零多不便，故喜以一為自然數之始。

## 注
整數

**整數**，自然數及其負也。聚以成集，記曰\mathbb{Z}。

## 算

整數有三：正整數，零，負整數也。正整數者，自然數也；負整數者，自然數之負也（泰西記曰「−*n*」，而*n*為自然數也。）

負二，尚欠二也，此為負數之本義也。然以買為正，賣為負；上為正，下為負；亦無不可。故劉徽曰：「两算得失相反，要令正負以名之。」

劉徽亦曰：「欲算和差，當以正負術。」。

求和者，異名相除，同名相益，正無入正之，負無入負之。

（若「*m*≥*n*」，有「 *m* + −*n* = *m-n* ，−*m* + *n* = −(*m-n*)」；若「*m*≤*n*」，有「 *m* + −*n* = −(*n-m*) ，−*m* + *n* = *n-m*」。「*m* + *n* = *m+n* ，−*m* + −*n* = −(*m+n*)」。「0+*m* = *m*」。「0 + −*m* = −*m*」。）

求差者，同名相除，異名相益，正無入負之，負無入正之。

（若「*m*≥*n*」，有「 *m*-*n* = *m-n* ，−*m* - −*n* = −(*m-n*)」；若「*m*≤*n*」，有「 *m* - *n* = -(*n-m*) ，−*m* - −*n* = - −(*n-m*) = *n-m*」。「*m* - −*n* = *m+n* ，−*m* - *n* = −(*m+n*)」。「0-*m* = −*m*」。「0 - −*m* = *m*」。）

求積法：同名正之，異名負之。

（「*m*×*n* = *mn* ，−*m*×−*n* = *mn*」。「*m*×−*n* =−*mn* ，−*m* ×*n* = −*mn*」。）

去其名，曰絕對值。（「|*m*| = |−*m*| = *m*」。）

## 集

當世數學，空集生自然數，然後整數、分數、實數、複數。然自然數何生整數？

取自然數甲乙（記曰「(a,b)」），定義一集，曰**甲去乙**（記曰「a-b」）。凡自然數丙丁（記曰「(c,d)」），甲丁之和同乎乙丙者，則收其中（記曰「a-b={(c,d) : a+d=b+c}」）。

於是，**零去二**同乎**二去四**，**三去五**，曰負二。**三去零**同乎**七去四**，**五去二**，曰三。噫，以此觀之，則自然數三與整數三誠異哉。

## 性

整數之集，乃環之屬矣。

## 據
* 《九章算術》

## 注
分數

**分數**，整數之比也，舊曰**有理數**。聚以成集，則記曰\mathbb{Q}。

## 算

問：何謂六分之九？答曰：米一斗，六分之，各有斗六分之一，取九倍之數，即有斗六分之九也。（泰西記曰「9/6」，或「\frac 96」。）六曰分母，亦曰法；九曰分子，亦曰實。

欲算分數之和、差、積、商，當從齊同之法。漢劉徽曰︰「凡母互乘子謂之齊，群母相乘謂之同。同者，相與通同共一母也；齊者，子與母齊，勢不可失本數也。」

故欲合數分數，當從合分術，以母互乘子，并以為實，母相乘為法，實如法而一。不滿法者，以法命之。其母同者，直相從之。（記曰「\frac ab + \frac cd = \frac{ad+bc}{bd}」）；欲相減之，則從減分術，以母互乘子，以後減前，餘為實，母相乘為法，實如法而一。（記曰「\frac ab - \frac cd = \frac{ad-bc}{bd}」）；欲相乘之，則從乘分術，以母相乘為法，子相乘為實，實如法而一（記曰「\frac ab \frac cd = \frac{ac}{bd}」。）；欲相除之，則易除數之母子，復以乘分術算之（記曰「\frac ab /\frac cd = \frac{ad}{bc}」）。

子除母，曰倒數。取其正數，曰絕對值。

## 集

當世數學，空集生自然數，然後整數、分數、實數、複數。然整數何生分數？

取整數甲乙（記曰「(a,b)」）而乙非零，定義一集，曰「乙分之甲」（記曰「a/b」）。凡整數丙丁（記曰「(c,d)」），甲丁之積同乎乙丙者，則收其中（記曰「a/b={(c,d) : ad=bc」）。

由是，「二分之一」同乎「四分之二」、「負六分之負三」；「負三分之四」同乎「六分之負八」、「負九分之十二」耳。

## 性

分數之集，乃域之屬矣。

## 據
* 《九章算術》

## 註
集論

**集論**者，當世算術之本也。凡數學之物，殆必為集。若夫光大其者，乃德意志疇人康托爾（Georg Cantor）耳。

## 樸素集論

一八七四年，康托爾撰文曰：「夫實數集者，不可一一對應自然數集，故實數遠多於自然數耳。」遂始集論之學。

文出，訿譽參半。訿者曰：「數，有限之量也；以有限之理則，論無限之事，誠不可也。」

未幾，代數、幾何、運算、測度諸學，咸以集論言之。

初，物聚皆可成集，遂生悖論。故後人脩之曰︰「凡合乎公理者，方能成集耳。」至若希爾伯特（Hilbert）著《樸素集合論》，言康托爾之說，舊集論遂亦名樸素集論耳。

## 羅素悖論

**[[羅素悖論]]**（Russell's paradox）曰：「無己之集，聚以集成，問此集有已乎？則自相矛盾而不可解。」

言以公理集論，無己之集，聚莫集成，故羅素悖論不再耳!

## 公理集論

今疇人多宗ZFC集論，Z者，策梅羅（Zermelo）也；F者，弗蘭克爾（Fraenkel）也；C者，選擇公理（Axiom of Choice）也。其公理有十：

一曰外延公理︰甲乙之元素咸同，則甲乙亦同。

二曰空集公理︰有無物之集矣。

三曰配對公理︰凡有二物，必成一集。若二物同，則得一物之集耳。

四曰並集公理︰若有集，則有其元素之並集。

五曰無窮公理︰馮諾曼定義之自然數，亦為集耳。

六曰分類公理：有集甲及命題乙，則甲之物合命題乙者，亦成集耳。又曰子集公理。

七曰替代公理︰有集甲及一單射，則甲之元素所射者，亦成集耳。

八曰冪集公理︰若有集，則其冪集亦存。

九曰正規公理︰若有非空集甲，則有元素乙，而甲乙之交集為空。

十曰選擇公理︰若有非空集，則有其元素之直積。

## 結論

問：有如斯集，小於實數集而大於自然數集乎？此為連續統是也。

答：無論有無，咸可證無矛盾於ZFC集論，蓋有無皆有新集論耳。故曰︰「ZFC集論未足善耳。」

希爾伯特嘗期完備之集論。然於一九三一年，哥德爾（Godel）證曰：「凡合自然數之公理集論，無矛盾則弗足善耳。」此即為不完備定理耳。誠如是，則集論之限，可曰無窮耳！
數

**數**，計也。古以自然數為數，然後有分數、整數、實數、複數、代數數、超越數、四元數、八元數、超實數、超複數。

## 註
實數

:*[[二元運算|加減乘除]]之法，列在符號之前，被動之數，古稱*'實數**，單稱**實**。''

**實數'''者，數線之數也。聚以成集，記曰\mathbb{R}。其名由來，請見複數。

## 算

正數者，線段之長也。

求加減乘除，以尺規作圖法。

線段首尾相接，得二數之和。線段齊尾重疊，棄相交之處，得二數之差。

作一直角三角形，勾一，股乘數；作一相似三角形，勾被乘數，股為積。作一直角三角形，勾一，股除數；作一相似三角形，股被除數，勾為商。

由正數之法，推任意實數之四則，猶自然數入整數也。詳見整數一文。不同者，獨求商法也。

求和者，異名相除，同名相益，正無入正之，負無入負之。求差者，同名相除，異名相益，正無入負之，負無入正之。求積者，同名正之，異名負之。求商者，同名正之，異名負之。去其名，曰絕對值。

## 集

當世數學，空集生自然數，然後整數、分數、實數、複數。然分數何生實數？

實數定義，無有常法。兹聊述之。

### 戴氏切割

有非空集甲乙，其並為分數集，且甲之物必小於乙之物，則甲乙成一有序對。例：凡分數之立方有異於三者，按其大小，各成一集，得一有序對，曰三開立方。若觀以數線，則正割於所翼處耳。

蓋戴德金（Dedekind）首提此法，因以為名。其合幾何直觀，然難以四則算之耳。

### 柯西序列

分數之柯西序列者，趨於一點之序列也。此法四則簡明，加減乘除，逐項算之（「{an}*{bn}={an*bn}」，* 可為加減乘除也）。然有二弊。

首項一，餘皆二（「1, 2, 2, 2, 2, ...」)，為實數二；首項三，餘皆二（「3, 2, 2, 2, 2, ...」)，亦實數二也。可知此法，一數多形，誠不便耳，此一弊也。

坊間多以十進數列（「1, 1.4, 1.44, 1.442, 1.4422, ...」)定義三開立方（「1.4422495701...」)。惟此難與三又億分之一開立法分辨也。故尋相應之序列，殊不易耳，此二弊也。

## 性

* 域者，可作四則運算也。
* 全序集者，其內之數可分大小也。
* 大於零者曰正，正數之和及積咸正耳。
* 完備者，凡子集有上界，必有最小上界也。

前三者合曰有序域，而僅實數集為完備有序域耳。以其定義實數，亦無不可，然不知實數為何物也。

實數既為分數之柯西序列，故實數域乃分數域之拓撲閉包也。

## 注
公曆二月八日

**二月八日**者，公曆之卅九日也，距歲暮餘三百廿六日（閏年餘三百廿七日）。

## 是日大事
* 一九零四年：日俄戰爭始。
* 一九四八年：朝鮮人民軍立。
* 一九七四年：美太空實驗室返地球。
* 一九七九年：中華人民共和國盟葡萄牙。

## 生
* 一八一九年：英作家約翰·拉斯金生於倫敦。
* 一八二八年：法科幻小說家儒勒·凡爾納生於南特。
* 一九零二年：德王，內蒙古王公。
* 一九二一年：拉娜·透納，電影女演員。
* 一九二四年：坎代·西潘敦，寮國政客，曾任寮國國家主席。
* 一九三一年：占士甸，美電影演員。
* 一九六二年：辛曉琪，臺灣名歌手，生於台中縣豐原市。
* 一九六五年：張衛健，香港藝人。
* 一九七四年：佐蘭·揚科維奇，保加利亞籍南斯拉夫足球前锋。
* 一九八二年：洪巧玲，菲律賓選美皇后，二〇〇四年國際華裔小姐季軍。
* 一九八五年：王宇佐，臺灣網球好手。

## 卒
* 一七二五年：彼得大帝，俄沙皇薨，年五十四。
* 一九二一年：克魯泡特金，蘇聯名無政府主義者。
* 一九二二年：樺山資紀，日治時期首任臺灣總督。
* 一九五七年：馮·諾伊曼，匈牙利裔美國數學家，電腦之父。
* 一九七四年：弗里茨·兹威基，瑞士天文學家。
* 二〇〇二年：王鼎昌，新加坡首任民選總統薨，年六十六。
* 二〇〇三年：劉俠，臺灣殘障作家，筆名杏林子，因意外而亡，年六十。
* 二〇〇七年：楊啟彥，香港首位華人庫務司。
氫

**氫**者，化學元素也，符號為H，原子序一。為諸元素至輕者，故音；於常態，二合為一，是謂氫氣，故從气。朝鮮、日本稱水素，蓋火氫為水故也。六合之中，四有其三，可謂盈於宇宙。天上諸恆星，盛年者富之。在地球則難自安，蓋易於相合故。
縮圖|氫頻譜測試
分解碳水化合物，可成氫氣，以用諸加氫裂化、哈柏反應等。於實驗室，則溶金屬以非氧化酸而索之，或解水以電而得之，悉貴而稀也。性易燒，屬燃料，亦還原劑也。

同位素有三，無中子者曰氕，一中子者曰氘，二中子者曰氚。三者間，以氕為最。氚則易於衰變，四極之內，不足百一，多見於核反應，亦氫彈所必備也。

若化離子，亦陽亦陰，陽者多在水間、有機物間，作質子酸。幾可盡化萬物，尤以酸鹼化學為甚。夫酸鹼反應者，氫陽離子之易處也，故無氫則不成。其陰者，多共金屬離子化合，是謂氫化物，性剛烈，遇水即化氫氣。

量子化學中，獨氫可得薛丁格方程之解。推及他物，而得萬物之圖，可謂諸物之先耳。
羅隱

**羅隱**，字**昭諫**，唐錢塘人也。工詩，尤長於詠史。有湘南雜槁，性傲倪。少與桐廬章魯風齊名，為宰相鄭畋所重，畋女覽隱詩，諷詠不已，畋疑有慕才意。隱貌陋，一日，女窺見之，遂絕口不詠。錢鏐辟為從事節度判官副使，嘗說鏐討朱溫，曰：「縱不成功，猶可退保杭越，奈何交臂事賊？為千古之羞乎？」卒於餘杭，年八十餘，有子蹇翁。

所著《江南甲乙集》等書。令狐綯子滈登第，隱賀以詩，綯謂滈曰：「吾不喜汝登第，喜汝得羅公詩耳。」

## 據
*《尚友錄》
*《全唐詩話》
映射

**映射**，或曰**函數**，東瀛謂之**關數**，運算之抽象也。四則、開方、立方等，咸為映射之屬。
映射者有二：一曰顯射（顯函）者，可作y=f(x)之制；一曰隱射（隱函）者，弗能作y=f(x)之制也。（後者按映射之目實弗映射也）

## 定義

有甲乙二集，凡甲之一物，相應乙之一物，則曰甲映射乙耳。

夫加，映射也，如「三，四」射七，「二，九」射十一。立方者，亦映射也，如二射八，負一射負一。倍者，亦映射也，如二射四，負三射負六。

凡甲不同之物，射乙不同之物，曰**單射**，亦曰**內射**。實數之立方，單射也，蓋異數之立方必異。加法者，非單射耳，蓋二加三即四加一也。

凡乙之物，均為甲物所射，曰**滿射**，亦曰**映上**。實數之立方，滿射也，蓋實數必有其立方根射之。實數之平方，非滿射耳，蓋負二無方根射之。

單滿合射者，**雙射**也，亦曰**一一對應**。實數之立方，雙射也。倍者，整數雙射偶數也。

### 集

問：當世數學，物皆為集，然則何謂甲（A）映射乙（B）（記曰「f: A \rightarrow B」）耶？

答曰：映射乃甲乙之關係也。甲取物曰乾（a），射乙之一物，曰乾之**象**（記曰「f(a)」）。乾與其象，合成一對（記曰「(a, f(a))」），聚以成集，即為映射耳（記曰「f = \{ (a, f(a)) : a \in A \}」）。甲曰**定義域**，乙曰**陪域**，而象之集（記曰「f(A) = \{ f(a) : a \in A \}」）曰**值域**。

### 高等數學教材之釋（大學通用）
二非空集X,Y，以法則f，使X集之每壹元素x，皆對應於唯一確定之元素y於Y集，則謂f爲其之映射自X至Y。記曰

f:X\rightarrow Y

其y謂之**像**之于斯映射，且記作f(x)，y=f(x)；x謂之**原像**之于斯映射。

#### 限格

# 組成：定義域D_{f}=X，值域R_{f}\subset Y，法則f，定義域之每元素x皆有唯一確定元y對應之。
# x之像y惟一，而y之原像x或惟一或不唯一。值域R_{f}爲Y之子集，記之R_{f}\subset Y。、

#### 殊類

# 集合R_{f}=Y，謂之**滿射**
# X中任意f(x_{1})\not=f(x_{2})，則謂之**單射。**
# 滿射且單射，則謂之一一映射（雙射）

#### 辡名
映射亦名算子，泛函，X上之變换。實數應射則謂之函數，亦可拓至複數a+bi。

## 例

* 平方者，非實數映射負數耳，蓋平方必正也。
* 平方者，實數映射自身，惟單滿皆非。
* 平方者，實數滿射正數，惟非單射耳。
* 平方者，正數單射實數，惟非滿射耳。
* 平方者，正數雙射自身也。

可見映射之性，定於其定義域及陪域也。

## 隱射

凡隱射者，其制弗能以為y=f(x)也，或云非單射，是故單甲之值可映於雙（或甚）乙之值。實如橢圓、拋物線、雙曲線諸如此類，皆隱射也。

## 見
* 族
* 函數術語

## 註
羅素悖論

一九〇二年，羅素伯爵三世舉**羅素悖論**，曰：無己之集，聚以集成，則此集有己乎？

## 等價悖論

**理髮師悖論**曰：吾助不自助者，惟不助自助者也。則吾可自助乎？

**書目悖論**曰：作一目錄，盡收不列書名之書耳。則此目錄有己乎？

## 相關悖論

此言謬矣。則此言謬乎？確乎？
四元數

**四元數**者，四維之數也。夫實數者，線之數也；複數，平面之數也；哈密頓嘗問：「可有三維之數耶？」苦思良久，於都柏林皇家運河畔，得悟四維之數矣，時一八四三年十月十六日。聚以成集，記曰\mathbb{H}。

四元數之奇，乘法不合交換律耳。雖知其時之算，殆無不合交換律者，故哈密頓之悟，實石破天驚之舉耳。

## 算
四元數者，一實三虛之數也。三虛者，以天（「i」）、地（「j」）、人（「k」）記之。觀乎複數，一實一虛而已，故四元數之用，實乃窮複數之理，故亦曰超複數耳。

問曰：實二天三地五人負一（「2+3i+5j-k」）者，何物耶？

答曰：四維空間內，座標「二、三、五、負一」之點也。

二數加減，實虛自理（「(a_1+b_1i+c_1j+d_1k)+(a_2+b_2i+c_2j+d_2k)=(a_1+a_2)+(b_1+b_2)i+(c_1+c_2)j+(d_1+d_2)k,(a_1+b_1i+c_1j+d_1k)-(a_2+b_2i+c_2j+d_2k)=(a_1-a_2)+(b_1-b_2)i+(c_1-c_2)j+(d_1-d_2)k」）。

二數相乘，有口訣云：天天，地地，人人，天地人，盡負一（「i^2 = j^2 =k^2 =ijk=-1」）。或曰：

:天天，地地，人人，負一（「i^2 = j^2 =k^2 =-1 」）；
:天地得人，地天得負人（「i \, j = k, \, j \, i = -k」）；
:地人得天，人地得負天（「j \, k = i, \, k \, j = -i」）；
:人天得地，天人得負地（「k \, i = j, \, i \, k = -j」）。

如實二地三乘實一天二，得實二天四地三人負六（「(2+3j)(1+2i)=2+4i+3j-6k」）。

虛負之，曰軛（記曰「\bar{z}=a-bi-cj-dk」）。

合虛實之方，復開方之，曰模（記曰「|z|=\sqrt{a^2+b^2+c^2+d^2}」）。

數軛相乘，為模之方耳。

二數相除，用模軛求商法，被除者乘除者之倒數也（記曰「z_1/z_2=z_1z_2^{-1}=(z_1\bar{z_2})/(|z_2|^2)」）。

## 註
馮諾曼

**馮諾曼**（John von Neumann，本名 Margittai Neumann János Lajos），亦作**馮·諾依曼**，匈牙利猶太人也，一九〇三年十二月廿八日生。其父嘗仕於奧匈帝國，遂改德語名，亦以此名名世。後舍美利堅，授業於普林斯頓高等研究所。一九五七年二月八日卒，年五十五。其為博弈論之父，電腦先鋒，曼克頓計劃與者，馮諾曼代數始創人耳。
聶政

**聶政**者，周軹深井里人也。殺人避仇，與母、姊如齊，以屠為事。

久之，濮陽嚴仲子與韓相俠累有郤，求人以報俠累。至齊，齊人或言聶政勇敢士也。嚴仲子至門請，數反。酒酣，嚴仲子奉黃金百鎰，前為政母壽。政驚怪，固謝。嚴仲子辟人，因為政言。政曰：「老母在，政身未敢以許人也。」嚴仲子固讓，政竟不肯受。久之，政母死。既葬，除服，政乃獨行。

杖劍至韓，韓相俠累方坐府上，持兵戟而衛侍者甚眾。政直入，上階刺殺俠累，左右大亂。政大呼，所擊殺者數十人，因自皮面決眼，自屠出腸，遂以死。韓取政屍暴於市，購問莫知。

政姊嫈，如韓，之市，伏屍哭極哀，曰：「是軹深井里所謂聶政者，今乃以妾尚在之故，重自刑以絕從，妾其奈何畏歿身之誅，終滅賢弟之名！」乃大呼天者三，卒於邑悲哀而死政之旁。晉、楚、齊、衛聞之，皆曰：「非獨政能也，乃其姊亦烈女也。」

## 據
*《史記·刺客傳》

分類:周列傳
聶嫈

**聶嫈**，一曰**榮**，齊人也。其弟政，勇敢士也。濮陽嚴仲子遂陰交以意厚之，欲報仇。聶政獨行仗劍至韓，刺殺韓相俠累，因自皮面抉眼，屠腸以死，韓取聶政屍，曝於市，縣購之千金，久之，莫知誰。

嫈聞之曰：「吾弟至賢，不可愛妾之軀，滅吾弟之名，非弟意也。」乃之韓，視之，曰：「勇哉。氣矜之隆，是其軼賁育高成荊矣。今死而無名，父母既沒矣，兄弟無有，此為我故也。夫愛身不揚弟之名，吾不忍也。」乃抱屍而哭之，曰：「此吾弟，軹深井里聶政也。」亦自殺於屍下，晉楚齊衛聞之，曰：「非獨聶政之能，乃其姊者，烈女也。」聶政之所以名施於後世者，其姊不避葅酢之誅，以揚其名也。

## 據
*《戰國策》
高斯

**高斯**，德意志不倫瑞克人也。一七七七年四月三十日生。出身寒門，幼善算學。年十歲，其師比特納命眾童子計百內自然數總和。少頃，高斯即報曰：「其五千零五十乎？」眾皆異之。年十一，得二項式定理。年十五，入卡羅林學院，是歲，得質數定理。年十七，得最小二乘法。年十八，入哥廷根大學；翌年，得《正十七邊形尺規作圖之法》。嘗證二次互反律，創非歐幾何，立複平面，算穀神星軌跡，主漢諾瓦公國測量，任哥廷根教授，嘗當天文臺長，時人譽為「數學王子」。一八五五年二月廿三日，卒於夢中，年七十九。

高斯曾曰：「稀少但成熟。」以其研究量少而質精也。
笛卡兒

**笛卡兒**，法蘭西大儒也。諱**勒內**，生於公元一五九六年。少聰穎，入耶穌會學舍，習六藝諸學。及壯，周遊列國，思索人生，究察世務。

笛氏為學，首重其術。《方法論》一書，立四要義：一曰疑以求真，二曰析而後合，三曰循序而進，四曰周密無遺。由此立說，開西洋近世格致之先河。

其學之要有五：一曰懷疑之道。謂當以智審視萬物，去偽存真。二曰思即在也。此為立身之本，亦為其學之基石。三曰心物異論。謂心與物異，互不相屬。四曰機器之說。以為天地萬物，皆如機器運轉。五曰重理之學。主以理推衍，而得真知。

笛氏於算學尤精。創解析幾何之術，融代數與幾何為一，啟近世算學之先聲。又立座標之法，為後世微積之基。其《幾何學》一書，為算學要著。

於格致之學，笛氏亦多所建樹。立渦旋說以明星體之運，創折射律以解光學之理。又立動量不滅之說，啟牛頓力學之先河。

笛氏之說，影響宏遠。開西學之新風，解縛人智，為啟蒙之先驅。後世學者，或宗之，或辨之，莫不以笛氏之說為論道之始。

然其說亦有未盡。心物異論，分割過甚，難臻圓融。機器之說，亦失之偏頗，未能窮究造化之奧。後儒多有匡正，冀求中道。

笛氏著作宏富，《方法論》《形而上學沉思錄》《哲學原理》諸書，皆膾炙人口。所著《人情論》，亦為心理學之濫觴。

笛氏生平淡泊功名，潛心學問。嘗應瑞典女王之召，赴斯德哥爾摩講學。一六五〇年，不幸染疾，卒於異邦，春秋五十有四。其柩後歸故里，葬於聖日耳曼德佩祠。
族 (數學)

**族**，函數之變形也，然鮮以函數視之。以甲（A）為**指標集**之乙（B）族（記曰「\{b_\alpha\}_{\alpha\in A}」），實甲映射乙也（記曰「F:A\rightarrow B, F(\alpha)=b_\alpha」）；或簡曰乙族（記曰「\{b_\alpha\}」），而定義域不贅。

## 例

*首都列表，實其國映射首都也。
*無窮序列，自然數映射某集也。（「\{a_n\}_{n\in\mathbb{N}}」）
*不同所在之實數，聚以成族，曰矩陣。（「(b_{ij})_{i=1,\ldots,m;j=1,\ldots,n}」。以（　）代｛　｝，慣例也。）
***集族**，族中之物皆集也。如：不多於乾（&alpha;）之集，聚以成族（記曰「A_\alpha=\{x : x\le\alpha\}」）。
有序對

**有序對**者，先後有序之對也。

## 定義

有甲（a）、乙（b）二物，前甲後乙，曰有序對（記曰「(a,b)」）。

以集論言之，甲成一集（記曰「{a}」），甲乙合一集（記曰「{a,b}」），以此二集為物，得一集，即為有序對耳（記曰「(a,b)={ {a},{a,b} }」）。

聚以成集，曰直積。

## 多元組

有序對，亦曰二元組。

三元組者，三物順序也，如甲一丙二乙三（記曰「(a,c,b)」）。更有四元組，五元組者，如是類推。

問：然則五元組與四元組何干？

答曰：五元組，乃前為四元組之有序對也（記曰「(a_1,a_2,a_3,a_4,a_5)=((a_1,a_2,a_3,a_4),a_5)」）。
選擇公理

**選擇公理**曰：有非空集族（記曰「\{X_\alpha\}_{\alpha\in A}」），可各取一物（記曰「x_\alpha\in X_\alpha」），聚以成族（記曰「\{x_\alpha\}_{\alpha\in A}」）。

所生之族，聚以成集，曰直積（記曰「\Pi_{\alpha\in A}X_\alpha」）。

或曰：有天（「F」），甲映射乙（「F:A\rightarrow B」）者，則有地（「f」），甲映射乙物之並也（記曰「f:A\rightarrow \cup_{b\in B}b」），且地之象屬天之象耳（記曰「f(a)\in F(a)」）。

或曰：有集甲（「A」），其物非空。則有集乙（「B」），凡甲物（記曰「a ∈ A」）交之，必有一物也（記曰「a∩B={x}」）。

有如下等價公理。

## 良序公理

**良序公理**曰：集皆有良序也。
張載子厚

**張載**，字**子厚**，宋長安人也。少喜談兵。至欲結客取洮西之地。年二十一，以書謁范仲淹，一見知其遠器，乃警之曰：「儒者自有名教可樂，何事於兵。」因勸讀《中庸》。載讀其書，猶以為未足，又訪諸釋、老，累年究極其說，知無所得，反而求之《六經》。嘗坐虎皮講《易》京師，聽從者甚眾。一夕，二程至，與論《易》，次日語人曰：「比見二程，深明《易》道，吾所弗及，汝輩可師之。」撤坐輟講。與二程語道學之要，渙然自信曰：「吾道自足，何事旁求？」於是盡棄異學，淳如也。

舉進士，為祁州司法參軍、雲巖令。政事以敦本善俗為先，每月吉，具酒食，召鄉人高年會縣庭，親為勸酬。使人知養老事長之義，因問民疾苦，及告所以訓戒子弟之意。熙寧初，御史中丞呂公著言其有古學，神宗方一新百度，思得才哲士謀之，召見問治道，對曰：「為政不法三代者，終苟道也。」帝悅，以為崇文院校書。他日見王安石，安石問以新政，載曰：「公與人為善，則人以善歸公；如教玉人琢玉，則宜有不受命者矣。」

明州苗振獄起，往治之，末殺其罪。還朝，即移疾屏居南山下，終日危坐一室，左右簡編，俯而讀，仰而思，有得則識之，或中夜起坐，取燭以書。其志道精思，未始須臾息，亦未嘗須臾忘也。敝衣蔬食，與諸生講學，每告以知禮成性、變化氣質之道，學必如聖人而後已。以為知人而不知天，求為賢人而不求為聖人，此秦、漢以來學者大蔽也。故其學尊禮貴德、樂天安命，以《易》為宗，以《中庸》為體，以孔孟為法，黜怪妄，辨鬼神。其家昏喪葬祭，率用先王之意，而傅以今禮。又論定井田、宅里、發斂、學校之法，皆欲條理成書，使可舉而措諸事業。

呂大防薦之曰：「載之始終，善發明聖人之遺旨，其論政治略可復古。宜還其舊職，以備諮訪。」乃詔知太常禮院。與有司議禮不合，復以疾歸，中道疾甚，沐浴更衣而寢，旦而卒。貧無以斂，門人共買棺奉其喪還。翰林學士許將等言其恬於進取，乞加贈卹，詔賜館職半賻。

載學古力行，為關中士人宗師，世稱為橫渠先生。著書號《正蒙》，又作《西銘》，曰：「乾稱父而坤母，予玆藐焉，乃混然中處。故天地之塞吾其體，天地之帥吾其性，民吾同胞，物吾與也。大君者，吾父母宗子；其大臣，宗子之家相也。尊高年所以長其長，慈孤幼所以幼其幼，聖其合德，賢其秀也。凡天下疲癃殘疾、惸獨鰥寡，皆吾兄弟之顛連而無告者也。於時保之，子之翼也。樂且不憂，純乎孝者也。違曰悖德，害仁曰賊，濟惡者不才，其踐形惟肖者也。知化則善述其事，窮神則善繼其志，不愧屋漏為無忝，存心養性為匪懈。惡旨酒，崇伯子之顧養；育英材，潁封人之錫類。不弛勞而底豫，舜其功也；無所逃而待烹，申生其恭也。體其受而歸全者，參乎；勇於從而順令者，伯奇也。富貴福澤，將厚吾之生也；貧賤憂戚，庸玉女於成也。存，吾順事；歿，吾寧也。」程頤嘗言：「《西銘》明理一而分殊，擴前聖所未發，與孟子性善養氣之論同功，自孟子後蓋未之見。」學者至今尊其書。

嘉定十三年，賜諡曰明公。淳祐元年封郿伯，從祀孔子廟庭。

## 據
*《宋史·張載傳》
張載孟陽

**張載**，字**孟陽**，晉安平人也。父收，蜀郡太守。載性閑雅，博學有文章。太康初，至蜀省父，道經劍閣。載以蜀人恃險好亂，因著銘以作誡。益州刺史張敏見而奇之，乃表上其文，武帝遣使鐫之於劍閣山焉。載又為濛汜賦，司隸校尉傅元見而嗟歎，以車迎之，言談盡日，為之延譽，遂知名。起家佐著作郎，出補肥鄉令。復為著作郎，轉太子中舍人，遷樂安相、弘農太守。長沙王乂請為記室督。拜中書侍郎，復領著作。載見世方亂，無復進仕意，遂稱疾篤告歸，卒於家。

## 據
*《晉書·張載傳》
崔護

**崔護**，字**殷功**，唐清河人也。姿質甚美，寡合。貞元十二年，舉進士下第，終嶺南節度使。

《本事詩》曰︰「清明日，護獨遊都城南，得居人莊。一畝之宮，而花木叢萃，寂若無人。扣門久之，有女子自門隙窺之，問曰：『誰耶？』以姓字對，曰：『尋春獨行，酒渴求飲。』女人以杯水至。開門，設床命坐。獨倚小桃斜柯佇立，而意屬殊厚，妖姿媚態，綽有餘妍。崔以言挑之，不對，目注者久之。崔辭去，送至門，如不勝情而入。崔亦睠盼而歸，嗣後絕不復至。及來歲清明日，忽思之，情不可抑，逕往尋之。門牆如故，而已鎖扃之。因題詩於左扉曰：『去年今日此門中，人面桃花相映紅。人面祇今何處去，桃花依舊笑春風。』後數日，偶至都城南，復往尋之。聞其中有哭聲，扣門問之。有老父出曰：『君非崔護邪？』曰：『是也。』又哭曰：『君殺吾女。』護驚起，莫知所答。老父曰：『吾女筓知書，未適人。自去年以來，常恍惚若有所失。比日與之出，及歸，見左扉有字。讀之，入門而病，遂絕食數日而死。吾老矣，此女，所以不嫁者，將求君子，以託吾身。今不幸而殞，得非君殺之邪？』又特大哭。崔亦感慟，請入哭之，尚儼然在床。崔舉其首枕其股，哭而祝曰：『某在斯，某在斯。』須叟開目，半日復活矣。父大喜，遂以女歸之。」

## 據
*《全唐詩話》
*唐孟啟《本事詩》
王翰

**王翰**，字**子羽**，唐并州晉陽人也。詩人。

少豪健恃才，景雲元年及進士第，然喜蒱酒。張嘉貞為本州長史，偉其人，厚遇之。張說至，禮益加。舉直言極諫，調昌樂尉，又舉超拔群類。開元九年，說輔政，故召為祕書正字，擢通事舍人、駕部員外郎。家畜聲伎，日使頤令，自視王侯，人莫不惡之。十四年，說罷宰相，翰出為汝州長史，徙仙州別駕。日與才士豪俠飲樂游畋，伐鼓窮歡，文士祖詠、杜華常在座，于是貶道州司馬，卒。

張說評王翰之文，曰：「有如瓊林玉斝，雖爛然可珍，而多有玷缺。若能箴其所闕，濟其所長，亦一時之秀也。」

## 據
*《唐書·王翰傳》
*《大唐新語·卷八》
健行科技大學

**健行科技大學**，臺灣桃園市中壢區之科技大學也，略稱清雲科大。民國二十二年三月三日始立於上海，其時曰「三極電信學校」。民國四十二年，隨國民政府遷臺復校。校訓曰︰「敬、業、樂、群」。其學院有五：曰電機資訊學院、曰工學院、曰管理學院、曰商學院、曰研究學院；另有研究所十二、學系十三、國家級研發中心一及技術研發中心五。

## 它典

* 健行科技大學網站
八元數

**八元數**者，八維之數也。哈密頓棄交換律，創四元數，開風氣之先：凱萊去分配律，得八元數，故亦稱凱萊之數也（Cayley numbers）。聚以成集，記曰\mathbb{O}。

## 算

八元數者，八維空間之點也。八維者，實、天（「i」）、地（「j」）、人（「k」）、幻（「l」）、天幻（「il」）、地幻（「jl」）、人幻（「kl」），共一實七虛。由是可見，其究道之深，較諸複數，尤有過之，故曰超複數也。

二數加減，實虛自理。

二數相乘，有乘數表：


 
  一（１）
  天（i）
  地（j）
  人（k）
  幻（l）
  天幻（il）
  地幻（jl）
  人幻（kl）
 
 
  天（i）
  負一（-１）
  人（k）
  負地（-j）
  天幻（il）
  負幻（-l）
  負人幻（-kl）
  地幻（jl）
 
 
  地（j）
  負人（-k）
  負一（-１）
  天（i）
  地幻（jl）
  人幻（kl）
  負幻（-l）
  負天幻（-il）
 
 
  人（k）
  地（j）
  負天（-i）
  負一（-１）
  人幻（kl）
  負地幻（-jl）
  天幻（il）
  負幻（-l）
 
 
  幻（l）
  負天幻（-il）
  負地幻（-jl）
  負人幻（-kl）
  負一（-１）
  天（i）
  地（j）
  人（k）
 
 
  天幻（il）
  幻（l）
  負人幻（-kl）
  地幻（jl）
  負天（-i）
  負一（-１）
  負人（-k）
  地（j）
 
 
  地幻（jl）
  人幻（kl）
  幻（l）
  負天幻（-il）
  負地（-j）
  人（k）
  負一（-１）
  負天（-i）
 
 
  人幻（kl）
  負地幻（-jl）
  天幻（il）
  幻（l）
  負人（-k）
  負地（-j）
  天（i）
  負一（-１）
 


虛負之，曰軛（記曰「\bar{z}」）。

合虛實之方，復開方之，曰模（記曰「|z|」）。

數軛相乘，為模之方耳。

二數相除，用模軛求商法，被除者乘除者之倒數也（記曰「z_1/z_2=z_1z_2^{-1}=(z_1\bar{z_2})/(|z_2|^2)」）。

分類:代數
十六元數

**十六元數**，八元數之再推廣也，亦為超複數之一。聚以成集，記曰\mathbb{S}。十六元數者，實有二也：一為凱箂-迪新數，二為繆斯超數。吾人習用前者為之。

十六元數，非範代數，即無絕對值可言。更有甚者，非零之數乘積可以為零。雖有數之名，似無數之實也。

## 凱箂－迪新數

十六元數，一實十五虛，更有乘法表如下：

鳴呼！若以文言書之，反恐失其精練。

十六元數之上，更有卅二元數，六十四元數，百廿八元數，層層倍之。凱萊，迪新二人得此法。

分類:代數
超複數

**超複數**者，超越複數之數系也，多指以代數法引申之數系。始作俑者，哈密頓之四元數也。然後有八元數，十六元數，及諸般奇門數系。雖有數之名，非疇人鮮以數系視之。
超實數

**超實數**，實數之引申也。蓋涵無窮大、無窮小之數系也。今知有三：

一曰︰康威數，博弈之數也；

二曰︰非標準實數；

三曰︰*[[:en:Superreal number|Superreal number]]*，似尚無譯名，且譯**極實數**；
康威數

**康威數**，超實數也，乃康威所創。

康威喜博奕，嘗以數學論圍棋，曰︰「凡遊戲者，咸有一數」。告之其友高德納，大奇之，於一九七四年著小說《超實數：何以令稚子好數？》。夫數學新法，見諸小說先乎文獻，世所罕見也！俄而康威聞「超實數」之名，甚喜，遂用於論文內，由是名世。

## 遊戲

有一棋局，黑白對奕。黑子先行，則有諸般新格局，聚以成集，曰黑部（「GL」）；白子先行，亦有諸般新局，聚以成集，曰白部（「GR」）。合此二部，可知當前之棋局（「G=（GL，GR）」）。故有定義曰：

:遊戲者，有序對也，而左右皆遊戲之集也。

零者，左右皆空之遊戲也。有定理云：凡後手必勝之遊戲，必為零也。

## 數

康威數者，遊戲也，有定義曰：

:數者，有序對也，而左右皆數之集，且右集合之數必大於左者。

以此定義，頗有戴氏切割之神髓也。

一者，左零右空也；二者，左「零、一」右空也；二分之一者，左零右一也。左零右零者，非數也。

## 算

遊戲與數，皆有四則算之，然非符號難以表示之。

欲求和：*x* + *y* = { *X<sub>L</sub>* + *y*&nbsp;∪&nbsp;*x* + *Y<sub>L</sub>* | *X<sub>R</sub>* + *y*&nbsp;∪&nbsp;*x* + *Y<sub>R</sub>* }，須知 *X* + *y* = { *x* + *y* | *x* in *X* } 及 *x* + *Y* = { *x* + *y* | *y* in *Y* }。

欲負之：−*x* = { −*X<sub>R</sub>* | −*X<sub>L</sub>* } ，須知 −*X* = { −*x* | *x* in *X* }。

欲求積：*xy* = { (*X<sub>L</sub>y* + *xY<sub>L</sub>* − *X<sub>L</sub>Y<sub>L</sub>*)&nbsp;∪&nbsp;(*X<sub>R</sub>y* + *xY<sub>R</sub>* − *X<sub>R</sub>Y<sub>R</sub>*) | (*X<sub>L</sub>y* + *xY<sub>R</sub>* − *X<sub>L</sub>Y<sub>R</sub>*)&nbsp;∪&nbsp;(*X<sub>R</sub>y* + *xY<sub>L</sub>* − *X<sub>R</sub>Y<sub>L</sub>*) }，須知 *XY* = { *xy* | *x* in *X* 及 *y* in *Y* }, *Xy* = *X*{*y*} 及 *xY* = {*x*}*Y*。

## 序數

稍作變化，序數亦可作康威數觀。然康威數之四則與序數不相容也。如序數之加不合交換律，而序數亦無乘除可言。序數和異乎其康威數和，如超限數（ω）被加一之序數和為己（「1+ω=ω」），而康威數和為左超限右空也（「ω+1=(ω| )」）。